
Alkulause. 


Neljäkymmentä vuotta on Astorian Suom. Ev. Lut. Seurakunta 
Jumalan avulla elänyt, taistellut ja työskennellyt. Tämän muis- 
toksi vietämme 40-vuotisjuhlaa, sanoisinko riemujuhlaa, tänä 
vuonna. Katsahtakaamme nöyrällä mielellä oman heikkoutem- 
me tunnossa menneisyyteen, ja mitä menestyksen merkkejä 
siellä nähnemmekään, niin antakaamme kaikesta kiitos, ylistys 
ja kunnia Jumalalle. Hänen armoonsa turvaten on sopivaa taas 
lähteä taivaltamaan matkaa eteenpäin; sitä muistuttakoon meille 
tämä riemujuhlamme. Tämä vaatimaton 40-vuotisjuhlajulkaisu 
tahtoo osaltaan lisätä juhlatunnelmaa, tuoden tervehdyksiä 
entisiltä elossaolevilta seurakunnan opettajilta y. m. Onpa 
vielä edesmenneistä opettajista muotokuva jälellä, muistuttaen 
heidänkin oloaan tässä seurakunnassa, ja niin toivomme tämän 
olevan seurakuntamme rakastajille tervetulleen. Tämä julkaisu 
on ensimäinen lähtöään seurakuntamme helmasta, eikä sen syn- 
tymisestä ole kauan tiettykään, joten ajan vähyys lienee vai- 
kuttanut kirjan eri kirjoituksiin. Mutta hyvällä tarkoituksella 
on kuitenkin tehty mitä on voitu. Ota, lukija, se vastaan an- 
teeksiannolla, missä huomaat puutteita. 

Herra on meitä tähän asti auttanut; hän varmaan auttaa 
eteenkinpäin, sillä hänellä on kaikkivalta taivaassa ja maan 
päällä. Jeesus johdata tiemme kulkua, niin me kyllä kiiruh- 
tamme, seurakunnassamme, armovuodet taas, jotka meille 
jaat, Astoria, Ore., elok. 20 p. 1923. 


Arvo J. Korhonen. 

ASTORIAN, ORE. SUOMAL. EV. LUT. SEURAKUNNAN 
HISTORIIKKI 40:n VUODEN AJALLA 1883—1923. 


Lähes 50 vuotta on Astorian kaupungissa asunut Suomen 
heimon lapsia. Enimmäkseen nuorta väkeä siirtyi Suomesta 
tänne. Jumalan sanan kylvötyö, jota oli kotimaassa tehty las- 
ten ja nuorten sydämiin, alkoi itää ja orastaa täälläkin silloisen 
vieraan maan kamaralla. Naapurikansalla, ruotsalaisilla, kävi 
jo niihin aikoihin joka toinen kuu pastoreita, milloin past. Carl- 
"son ja toiseksi past. Johan Wender. Näillä edellämainituilla 
muutamat teettivät jo papillisia toimia. Mutta heidän kielensä 
oli vierasta ja niin monen sydän ei tullut heidän toimintansa 
kautta tyydytetyksi. Eräässä kastetilaisuudessa elok. lopulla 
v. 1880 past. Wender sanoi tietävänsä suomalaisen miehen, 
joka on valmistumassa papiksi Augustana Collegessa, nim. 
J. J. Hoikka. Tälle koulupojalle alkoivat jotkut yksistätuumin 
kirjoitella niin kauan kuin hän vihittiin papiksi. Tällä hänen 
valmistautumisensa ajalla kasvoi suomalaisten kalastajain sy- 
dämissä suurempi halu kokoontua seurakunnaksi, jossa Herran 
henki heitä johdattaisi sanansa kautta tosielämään. Nuorelle 
pastorille J. J. Hoikalle lähetettiin kutsu. Hän noudatti kutsua, 
saapui Astoriaan, ja alkoi alkutoimintansa elok. 13 p:nä 1883 
pariskunnan vihkimisellä (Mr. ja Mrs. Nikolai Johnson) ja 
lapsikasteella (Mr. Henry Salvon.) (Merkillistä kyllä, Mrs. Niko- 
lai Johnson, joka viime huhtik. 22 p. haudattiin kirkostamme 
oli edellämainittu aviopuoliso, eläen lähes tähän 40-vuotisjuh- 
laan.) Ensimäinen suomal. yhteinen jumalanpalvelus pidettiin 
Astorian ruots. Ev.-lut. seurakunnan kirkossa 14 sunn. kolm. 
päivästä, elok. 19 p:nä 1883. Tekstinä oli Luukk. 17: 11—19. 

Varsinainen seurakunnan historian kulku alkaa elok. 22 p:nä 
1883, jolloin kokoontui joukko suomalaisia, pastori J. J. Hoikan 
kehotuksesta, keskustelemaan seurakunnan perustamisesta As- 
toriaan, Oregonissa. Kutsua noudattivat muutamat suoma- 
laiset, joiden sydämille oli seurakunta-asia kallis. Kokoukselle 

"oli pastori Hoikka jo laatinut valmiiksi seurakunta-säännöt, 
jotka, kun ne olivat tarkastetut, hyväksyttiin yksimielisesti. 
Nimeksi tuli tälle nyt perustetulle seurakunnalle: *Suomalainen 
Ev. Lut. seurakunta Astoriassa, Oregonissa.” Viimeksi valittiin 
edusmiehet tässä perustavassa seurakunnan kokouksessa nim. 
diakoneiksi neljä: John Jolma, Joe Oström, J. Rinell ja Erik 
Maunula; trustiiseiksi: J. Rinell, A. Saukko ja J. Oström. Elok. 
26 p:nä seuraavana sunnuntaina oli ensimäinen suomalainen 
rippikirkko lännellä, edellämainitussa ruotsalaisessa kirkossa. 
Vähä myöhemmin oli ensimäinen rippikoulu, jossa oli kolme 
oppilasta. 


Seurakunta oli nyt perustettu ja sen säännöt vahvistetut 
Oregonin valtion virastossa. Mutta siltä puuttui omaa kokous- 
huonetta. Heräsi kysymys oman kirkon rakentamisesta. Tuu- 
masta toimeen. Pidettiin kokous, jossa päätettiin ostaa maa 
kirkolle, ja kun se on saatu sopivalta paikalta, niin ryhdytään 
sitten rakentamaan kirkkoa. Maa saatiin ostetuksi niin kut- 
sutusta Scow Baysta. Mutta nyt tuli kysymys, millä rakenne- 
taan, sillä varat ja voimat olivat vähäiset. Tästäkin pulasta 
selviydyttiin hyvällä tahdolla, sillä varoja kertyi ja voimia 
myöskin lisääntyi. Kirkon rakennus tarjottiin urakalla ja sen 
otti tehtäväkseen J. Tuomaala. 


Kun oli näin pitkälle päästy, että oli saatu oma maa kirkolle 
ja päätetty sille kirkko rakentaa, heräsi kysymys seurakunnan 
yhdistämisestä johonkin kirkkokuntaan. Pastori Hoikka teki 
ehdotuksen seurakuntakokouksessa, joka pidettiin maaliskuun 
23 p. v. 1884, että yhdyttäisiin ruotsalaiseen Augustana Synodiin. 
(V. 1884 rakennettiin oma kirkko, joka lienee ensimäinen kirk- 
ko, jonka yksinään suomalaiset ovat rakentaneet.) Kun ei 
ollut suomalaisilla omaa kirkkokuntaa, niin hyväksyttiin ehdo- 
tus yksimielisesti, kuitenkin sillä ehdolla, että jos suomalai- 
sille tulee oma kirkkokunta, joka on perustettu Raamatun ja 
luterilaisen tunnustuksen pohjalle, niin tullaan siihen yhty- 
mään. Niinkuin tästä päätöksestä näkyy, oli jo silloin tääl- 
lä olevilla kansalaisilla se toiwo, että kansamme tulevaisuudes- 
sa tulee perustamaan oman kirkkokunnan, joka kokoaa ha- 
jalla olevat Väinön lapset yhteisen lipun alle yhteistyöhön ja 
toimiin Jumalan valtakunnan vainiolla. Seurakunnan yhty- 
mistä Augustana Synodiin ilmoittamaan Synodin vuosikokouk- 

seen, joka pidettiin silloin kesäkuulla Andoverissa, Henry kaun- 
tissa, II1., valittiin pastori Hoikka. 

Tähän asti oli kaikki mennyt hyvin, mutta nyt alkoivat asiat 
vähän takaltamaan. Pastori Hoikka, joka oli ollut seurakun- 
nan opettajana sen perustamisesta asti, sanoi vuosikokoukses- 
sa, joka pidettiin tammikuun 2 p:nä v. 1885, haluavansa erota 
ja esitteli, että hänen sijallensa jo tässä kokouksessa esitettäisiin 
toinen, mutta kun ei kukaan sellaista tietänyt esittää, jäi pas- 





Pastori J. J. Hoikka Pastori W. Williamson 


tori Hoikka vielä toistaiseksi seurakuntaan. -— Vuosikokouk- 
sen ja seuraavan kokouksen välillä, johon kokoonnuttiin elo- 
kuun 6 p:nä 1885, oli Astoriaan tullut Coos kauntista W. Wil- 
liamson, jota seurakunta esitteli tässä kokouksessa valittavaksi 
lasten opettajaksi: *opettamaan”, kuten kokouksen pöytäkir- 
jassa olevat sanat kuuluvat, **'suomenkielen lukemista ja kris- 
tinopin tuntemista Astoriassa oleville suomalaisille lapsille, 
sen jälkeen kuin hän itse näkee siihen hänellä tilaisuutta ole- 
van. Vielä kehoittaa seurakunta W. Williamsonia tekemään 
lähetysretken Jumalan sanan saarnalla Astorian läheisyydessä 
olevissa suomalaisissa pesäpaikoissa sen jälkeen kuin hän itse 
sen huomaa ja muutoin asiansa sen myöntävät.” 

Kun nyt Williamson oli tullut valituksi lasten opettajaksi, 
alettiin häntä ajatella seurakunnan opettajaksi pastori Hoikan 
tilalle. Tätä tarkoitusta varten kutsuttiin väliaikainen seura- 
kunnan kokous syyskuun 20 p:nä v. 1885, jossa otettiin kes- 

kusteltavaksi kysymys, hyväksyykö seurakunta W. W:n väli- 
aikaiseksi saarnamieheksi. Samassa kokouksessa sanoi pastori 
Hoikka itsensä irti seurakunnasta, mutta lupasi kumminkin 
olla **seurakunnan peräänkatsojana ja asiain valvojana siihen 
asti, että seurakunta voipi kutsua ja tulee saamaan varsinaisen 
opettajan, joka on julkisesti tutkittu ja säännöllisesti saarna- 
virkaan asetettu.” Williamsonin väliaikaisesti seurakuntaa hoi- 
taessa alkoi osa seurakuntalaisia ajatella, että hänet valittaisiin 
vakituiseksi opettajaksi. Maaliskuun 15 p:nä 1886 toimitettiin 
vaali, jossa W:n puolue jäi vähemmistöön. Mitä nyt tehdä, 
pappi pitäisi saada, mutta mistä? Muistettiin, että pastori Hoik- 
ka oli luvannut valvoa seurakunnan asioita, ja niin käännyttiin 
hänen puoleensa pyynnöllä, että hän toimittaisi tänne papin. 
Hänen ja pastori J. K. Nikanderin välityksellä saatiin sitten tän- 
ne pappismies, pastori J. W. Eloheimo. 





Pastori A. Riippa 





Pastori J. W. Eloheimo 


Pastori J. W. Eloheimo saapui Astoriaan v. 1888. Ensi teh- 
täväkseen hän otti seurakunnan eroittamisen Augustana Syno- 
dista itsenäiseksi seurakunnaksi oman partorinsa hallinnon alla. 
Kokouksessa, joka pidettiin huhtikuun 8 p:nä v. 1888, toi pas- 
tori esiin joukon syitä, jotka, kun ne huomioon otetaan, puhu- 
vat puolestansa seurakunnan eroamisen tarpeellisuudesta Au- 

gustana Synodista. Tämä hänen ehdotuksensa hyväksyttiin 
seitsemällätoista äänellä kahtatoista vastaan. Kun eroamis- 
homma oli loppuun suoritettu, teki pastori Eloheimo esityksen 
palkkansa varmistamisesta, *sillä”, sanoi hän: *nyt ei minulla 
ole turvana Synodi, joka on luvannut papeistaan huolta pitää.” 
Hän esitteli, että pantaisiin seurakunnan omaisuus hänelle ta- 
kaukseen, jos niin kävisi, ettei hän palkkaansa seurakunnalta 
tulisi saamaan. Asiaa vähän aikaa pohdittua, tehtiin seuraa- 
va päätös: Suomalais. Ev. Lut. seurakunta Astoriassa, Ore- 
gonin valtiossa, Amerikan Yhdysvaltakunnissa, vahvistaa ja 
vakuuttaa tällä nykyisen pastorinsa J. W. Eloheimon aseman 
hänen palkkansa ja vastaisen toimeentulonsa puolesta siten, 
että, jos seurakunta milloin hyvänsä eripuraisuuden kautta tai 
muulla tavoin sattuisi hajoamaan tahi jättäisi pastorillensa 
maksamatta kohtuulliset ja suostutut palkkaedut ja ehdot, pas- 
tori J. W. Eloheimo saa täyden omistusoikeuden kaikkeen seu- 
rakunnan kiinteään ja irtaimeen omaisuuteen, jota on kirkon 
maalotti ja siihen tehdyt rakennukset sekä mitä muuta seura- 
kunnan irtainta omaisuutta siinä löytyy, ja saa hän tämän va- 
kuudeksi seurakuntaa enempää kuulustelematta ottaa, jos tah- 
too, laillisen kiinnityksen nimitettyyn omaisuuteen”. Tämä 
päätös näkyy olleen niin yksimielinen, että ainoastaan yksi 
kokouksen jäsen vastusti sitä. 

Elokuun 12 p:nä v. 1888 kutsui pastori J. W. Eloheimo seu- 
rakunnan kokoukseen, jossa hän esitteli, että lähetettäisiin kai- 
kille Amerikan Yhdysvalloissa oleville suomalaisille seurakun- 
nille kiertokirje, pyynnöllä, että nämät seurakunnat hetimiten 
yhdistyisivät Astorian seurakunnan kanssa yhdistykseen eli liit- 
toon, jota nimitettäisiin: *Amerikan Suomalainen Kirkkokunta”. 
Samassa hän myöskin esitteli tulevalle kirkkokunnalle rahas- 
tonhoitajaksi konsuli Gustaf Wilsonin Portlandista. Tämänkin 
pastori Eloheimon esityksen hyväksyi seurakunta **mielihyvällä”. 
Eikäpä ihmekään, jos tämä pastorin esitys **'mielihyvällä” otet- 
tiin vastaan, sillä olihan vakavampi osa suomalaista väestöä 
täällä ja muuallakin Amerikassa toivonut tällaista yhdyssidet- 
tä kirkollisella alalla. Jo alotettakin sinne päin pidettiin valoi- 
samman tulevaisuuden merkkinä. — Tämä kirkkokunnan pe- 
rustamishomma jäi kumminkin täältä päin sikseen, kunnes se 
sai enemmän voimia Hancockissa, Michiganissa, jossa se sitten 
perustettiin. 


Pastori Eloheimon toimesta rakennettiin seurakunnalle oma 
pappila, joka valmistui 1 p:nä helmik. 1889. Saman vuoden 
heinäkuun 28 p:nä sanoi pastori Eloheimo itsensä irti seura- 
kunnasta, johon seurakunta ilolla myöntyi. Pastori Eloheimo 
poistui pian seurakunnasta ja nyt oli taas seu rakunta ilman 
pappia. Vuonna 1890 kutsui seurakunta papiksi Adolf Riipan, 
joka hoiti papin tehtäviä seurakunnassa vuoteen 1893. 





Astorian Suom. ev.-lut. seurak. nykyinen kirkko. 


Syystalvella v. 1892 puhalteli lounaismyrsky Astorian ylitse, 
joka kaatoi seurakunnan kirkon. Nyt oltiin ilman pappia ja 
ilman kirkkoa. Apealta tuntui mieli, kun myrskyn jälkeen ko- 
koonnuttiin kirkolle ja nähtiin sen olevan syrjällään. = Siinä 
oli nyt Herran huone mitään tekemättömänä, myrskyn ruhjo- 
mana, huone, johon oli niin monta kertaa kokoonnuttu sieluja 

Jumalan sanalla ravitsemaan. Myrsky oli tehnyt tehtävänsä, 
- sen tuhotyö oli korjattava ja intoa tämänkään tuhotyön kor- 
jaukseen ei puuttunut. Päätettiin purkaa särkynyt kirkko ja 
rakentaa sen sijalle entistä lujempi ja muhkeampi Herran 
huone. Innolla ryhdyttiin työhön, jokainen seurakunnan jäsen 
kantoi kortensa yhteiseen työhön ja niin saatiin pian valmiiksi 
uusi kirkko komeampi entistä. Nyt oli kirkko saatu, mutta 
pappia puuttui. Käännyttiin seurakunnan ensimäisen pastorin 
J. J. Hoikan puoleen tiedustelulla, eikö hän haluaisi tulla en- 
tiseen seurakuntaansa. Kysymykseen saatiin myöntävä vas- 
taus ja lopulla vuotta 1893 saapui pastori Hoikka seurakuntaan. 





Pastori Henrik Tanner Pastori A. E. Backman 


Samana vuonna tammikuulla on perustettu ompeluseura toi- 
mimaan seurakunnan yhteyteen. Lokak. 14 p:nä 1893 vihki 
pastori Hoikka uuden kirkon pyhään tarkoitukseensa pastori 
R. Herbergin ja ruotsalaisten ja norjalaisten pappien avustamana. 

Vuosikokouksessa tammikuun 2 p:nä 1895, teki J. Moore 
esityksen, että seurakunta pyytäisi päästä Suomi-Synodin yhtey- 
teen, joka esitys hyväksyttiin ja erkaantumista Augustana Sy- 
nodista pyytämään valittiin pastori Hoikka. Pastori Eloheimo 
oli kyllä jo hommannut seurakuntaa erilleen Augustana Syno- 
dista, mutta kun ei ollut suomalaisilla omaa kirkkokuntaa, 
johon seurakunta olisi yhdistynyt, ei oltu tätä pyyntöä Augus- 
tana Synodissa huomioon otettu. Nyt kun oli olemassa suo- 
malaisilla oma kirkkokunta, suostui Augustana Synodi mie- 
lellään seurakunnan pyyntöön ja eroitti sen yhteydestään. En- 

nenkuin vielä oltiin saatukaan vastausta Augustana Synodilta 
eronpyyntiin, lähetettiin pyyntö Suomi-Synodille seurakunnan . 
ottamisesta kirkkokuntaan ja tämän pyynnön hyväksyi Suom1- 
Synodi ja otti Astorian Suomalaisen Ev. Lut. seurakunnan yh- 
teyteensä marraskuun 12 päivänä v. 1895. | 

Vuoteen 1895 oli pastori Hoikka seurakunnan pastorina, jol- 
loin hän erosi siitä, ja sijallensa kutsuttiin pastori Henrik Tan- 
ner, joka vuoden lopulla saapui paikalle ja oli seurakunnan 
hoitajana vuoteen 1897. 

Pastori H. Tannerin aikana alettiin hommata Astoriassa kan- 
sallisseurakuntaa, ja se vei mukanaan muutamia tämän seura- 





Pastori Hannes Leiviskä Pastori S. H. Rönkä 


kunnan alkuperäisiä jäseniä. Tannerin poistuttua saatiin hänen 
sijalle pastori A. Riippa, joka oli seurakunnan opettajana v. 
1898—1901. Häntä seurasi pastori A. A. Wirtanen, mutta hä- 
nenkin täällä oloaikansa oli lyhyt. Alussa vuotta 1902 tuli 
seurakunnan pastoriksi kirkkoherra A. E. Backman, mutta luo- 
pui virastaan lopulla vuotta ja meni Suomeen. Hänen jälkeen 
oli vähän aikaa K. G. Rissanen väliaikaisena saarnaajana, hoi- 
taen samalla Kansallisseurakuntaakin. Backmannin seuraajak- 
si Synodin seurakunta valitsi itselleen ainoan laillisen hakijan 
papin virkaan, pastori Hannes Leiviskän Suomesta. Leiviskän 
aikana 1903—1905 m. m. perustettiin nuorison kristillinen yh- 
distys Astoriaan. Hän hoiteli Portlandin seurakuntaakin. Pas- 
tori H. Leiviskän jälkeen tuli seurakunnan hoitajaksi S. H. 
Rönkä toimien tasaisesti v. 1905—1910, käyden kerran kuussa 

myöskin Portlandissa. Hänen toimintansa aikana kristillinen 
nuorisoseura näkyy toimineen vilkkaasti. V. 1910 tuli merim. 
läh. pappi E. Hakala. Hänkin oli virkatoimessa vain lyhyen 
ajan, aikamäärä on jäänyt merkitsemättä. Niihin aikoihin nä- 
kyy olleen jäsenluku seurakunnassa n. 330. Seuraava pastori 
on ollut David J. Elm, vihitty toukok. 29 p:nä 1912 Hancock, 
Mich. Ollen ensimäinen pappi Astoriassa, joka on saanut kou- 
lukasvatuksen Suomi-opiston jumaluusopillisessa seminaarissa. 
Hän on tullut tämän seurakunnan paimeneksi kesäk. 14 p:nä 
1912, toiminut piirin opettajana ja hoitanut Portlandinkin seu- 





Pastori E. Hakala Pastori D. J. Elm 


rakuntaa. Pastori D. J. Elm myöskin lainasi huomiota nuoriso- 
työlle. Hänen toimintakautensa seurakuntapiirissä päättyi tou- 
kok. 25 p:nä 1919. Samana v. 1919 syysk. 15 p:nä saapui seu- 
rakuntapiiriä hoitamaan pastori F. V. Kava, joka uutteruudella 
työskenteli tässä laajassa piirissä hengellisen elämän elvyttä- 
miseksi. Suomi-ikävä tahtoi supistaa hänen toimintakauttaan 
vuotta lyhemmäksi, mutta hyvällä tahdolla toimintaa jatkettiin 
huhtik. lopulle 1922. Hänen toimintakautensa aikana perus- 
tettiin kirkkokuntamme taholta Suom. Lut. Kustannusliike As- 
toriaan, jossa alkoi ilmestymään Lännen Suometar. Pastori 
Kava kerkesi ottaa muutamina kuukausina osaa lehden avusta- 
miseen nim. sen toimittamiseen nähden. Olkoon tässä sivu- 
mennen mainittu se tosiasia, että Lännen Suometar on tehnyt 
jo suurta palvelusta seurakunnallemme kirkollisten ilmoitus- 

Pastori F. V. Kavan 


loaikansa ajalla. . 
a NOKAT a touko- ja kesäkuulla. 


jälkeen oli seurakunnalla papitonta aika E 
Heinäk. 4 p:nä 1922 saapui pastori Arvo J. Korhonen, joka on 
seurakunnan pappina. vi 

ATTE NII v ollut 12:sta paimenta, sanoisinko ”aposto- 
lia”, 40 vuoden ajalla. Heissä näkyy ilmenneen Pietarin kii- 
vautta ja horjuvaisuutta. Tuomaan epäilystä, Johanneksen v 
kautta j. n. e. Kuitenkin seurakunnan Herra Jeesus Kristus on 
ollut kaiken aikaa alipaimentensa kanssa ja tahtonut heitä jo- 
kaista johtaa ja auttaa siinä määrin, missä he ovat Hänen 





Pastori F. V. Kava Pastori Arvo J. Korhonen 
apuansa tarvinneet ja rukoilleet. Jospa jokainen alipaimen 
olisi aina muistanut työhetkinään Jeesuksen sanat: *Ilman mi- 
nutta ette voi mitään tehdä.” 

Veisaajina varsinaisesti ovat olleet seurakunnassa Peter Wes- 
terinen ja lukkari Anton Johnson, jälkimäinen ollen toimessaan 
jo 34 vuotta ja yhä edelleen hoitaa veisaajan tointa. Urkureina 
toiset enemmän, toiset vähemmän: Mr. Jooseppi Riippa, Mr. 
J. E. Pänttäjä, Mr. John Niemi, Mrs. Hilma Niemi, Aino Mau- 
nula, Mary Riippa, Hilma Lindberg, Mrs. Anna Elm, Miss Elna 
Johnson, Mrs. Naemi Korhonen y. m. 


Historiikin laatijakunnan puolesta: 
Arvo J. Korhonen. 

Seurakunnan perustavia, elossa olevia jäseniä vuodelta 1883, olleet aina tähän asti. Vasemmalta lukien oikealle 
takarivissä seisovat: Jacob Moore, Carl Newman, William Anderson, John Niemi, Enok Peterson, August Hendrick- 
son, edessä istuvat: Mrs: ja Mr. Johan Jackson, Mrs. ja Mr. Johan Wilson, Anna Kerttula, Sofia Salvon ja Susanna 
Rinell. Mrs. Jacob Moore on pois kuvasta. 


HERRAN SEURAKUNTA. 


Sä kalliolle kirkkosi, 

oi Jeesus perustit, 

ja sille myöskin voimasi 
ihmeisen lupasit: 

*Ei portit, vallat tuonelan 
voi kukistaa mun kirkkoan ” 


On seurakunta Jumalan 
vain yhteys pyhien, 
voitettu menoist? maailman 
verellä Jeesuksen. 

Sen päänä Kristus itse on 
tää kulmakivi verraton. 


Se helluntaista alkaen 

on täällä toiminut, 

Jumalan sanaa saarnaten 
sieluja kokoellut. 

Työn Herran henki aikaan saa 
ja jatkuvasti johdattaa. 


Kas vuosisadat taistoineen 
se ompi kestänyt. 

Ja verellänsä kylväneen 

on siemen itänyt. 

On marttyyrien kuolema 
täys? todistus sen voimasta. 


Ja pimeinäkin aikoina 

on valo taivainen 

loistanut kautta kirkkonsa 
maailman korpehen, 

ja harhailevan eksyneen 
näin johdatellut valkeuteen. 


== 0|0 


Sen voittokulku ihmeinen 
näin täöllä edistyy. 
Ja voima, mieli Kristuksen 
laumassa lisääntyy. 

Se verenarmost' lauielee 
ja ristin turviss' taistelee. 
E ALTA 

Oi Herra, seurakuntaasi 
Sä yhä vahvista, 

ja kautta pyhän sanasi 
tunnossas kasvata. 

Ja sakramentteis armolla 
Sä sydämiä virvoita. 


Ja vaikka täällä hajalla 
se kilvoittelee nyt, 

sen olet, Herra, taivaassa 
pyhiisi liittänyt. 

Siis pidä laumas vahvana 
ja kestävänä uskossa. 


Oi, kalliolla seisovi 

nyt vielä kirkkosi, 

se lausu, Jeesus, lohduksi 
Sun uskovillesi, 

ja että pyhäis joukkona 

sen kerran kruunaat riemulla. 


Aino Lilja Halkola. 





ASTORIAN EV. LUTH. SEURAKUNTA JA 
* MERIMIESLÄHETYS. 


Jo poikasena kuulin *vanhassa maassa” puhuttavan Astorian 
kaupungista ja sen asukkaitten kuuluisasta lohenkalastuksesta. 
Silloin en osannut uneksiakaan, että kerran, vuosien kuluttua 
olen itsekin tilaisuudessa näkemään senkin kuulun paikan ja 
tekemään tuttavuuksia kaupungin taitavien kalamiesten kes- 
kuudessa. Jumala, elämämme hyvä ohjaaja, asiat niin johdat- 
teli, että näin kuitenkin on käynyt. Olenkin monasti iloinnut 
siitä, että senkin nähtävyyden olen saanut nähdä ja nekin tut- 
tavuudet tehdä. 

Kalamies, meren aaltojen kyntäjä hänkin, ymmärtää hyvin 
merimiestä ja merimiehen elämää. Ja kalastajien joukossa 
aina tavataan monta entistä merimiestä. Niin on laita Asto- 
riankin kalastajien. Kaupungin asema aivan Tyynen Valta- 
meren rantamalla on opettanut sekin puolestaan kaupungin 
asukkaita muistamaan merillä kulkevia veljiä heidän matkoil- 
lansa. Näistä syistä johtuneekin, että jo ensimäinen Suomen 
Merimieslähetysseuran tänne San Franciscoon lähettämä meri- 
miespappi, nykyinen Suomen Lähetysseuran johtaja, rovasti 
Matti Tarkkanen joutui käymään aina Astoriassa asti. Seuraa- 
vat merimiespapit ovat mielellään noudattaneet hänen esimerk- 
kiään. Niinpä pastori Axel Renvall, toinen Tarkkasen jälkeen, 
kulki hänkin Astoriassa silloin tällöin ilmoittamassa autuuden 
evankeliumia ja samalla teroittamassa merimieslähetyksen tar- 
peellisuutta. — Vielä lienee Astoriassa useita, jotka rakkaudella 
muistelevat näitten mainittujen vieraitten käyntejä heidän kau- 
pungissaan. 

Seuraavana merimiespappina toimi pastori Lauri Ahlman. 
Monet kerrat joutui hänkin pitkänä San Franciscossa oloaika- 
naan käymään Astoriassa. Monta tilaisuutta on hänkin saanut 
käyttää Astorian seurakunnan kirkossa Jumalan sanan ja me- 
rimieslähetyksen selvittämiseksi kansallemme. Samoin myös 

hänen seuraajana pastori Aarne Halla. Viimemainitun käynneil- 
tä ovat monien mieleen jääneet sanan selityksen ohella esitetyt 
sydämelliset laulut Karitsan kiitokseksi, joita lauluja pastori Hal- 
la kauniilla äänellään mielellään kaiutteli. — Myöskin tämän 
kirjoittajalle on Jumala suonut tilaisuuksia julistaa Jumalan sa- 
nan ijankaikkista totuutta Astorian suomal. ev. lut. kirkossa. 
Kaikki nämä vierailut ovat toivon mukaan tuoneet siunausta 
niille, jotka niitten aikana saivat tilaisuuden kuulla julistettua 
Herran sanaa. Vierailujen merkitys ei kuitenkaan ole vain 
tämä. Onhan noilla matkoilla saatu myös selittää merimies- 
lähetyksen kallista asiaa. Ja alussa mainittujen syitten joh- 
dosta onkin seurakunta aina vastannut suosiollisesti siihen ve- 
toumukseen, joka sille on mainitun lähetyksen puolelta esitetty. 





Nykyinen seurakunnan valtuusto. Vasemmalta oikealle lukien takana 
seisovat: Aaro Heiskanen, varaesimies, Kalle Anderson, Kalle Porko 
rahastonhoitaja, edessä istuvat: William Anderson pöytäkirjuri, August 
Ring, Arvo J. Korhonen esimies, Matti Koski ja Fred Hirn. John 
Suokko on poissa. 

Valtuustolla on tärkeä tehtävä seurakunnassa, valvoessaan sen hen- 
gellistä tilaa ja aineellista toimeentuloa. Niinpä on ollut valtuustolla 
tapana panna toimeen ohjelmaillanviettoja hengellisine ohjelmineen 
aina kuukauden viimeisen sunnuntain iltana kirkossa. Valtuuston jäse- 
net ovat suorittaneet ohjelmaa ja myöskin pitäneet tarjoilupuolesta 
huolen. Niistä tulo on etupäässä käytetty seurakunnan rakennuskassan 
kartuttamiseen. 

Runsaat ovat olleet merimieslähetyksen hyväksi uhratut koleh- 
dit ja suuri on ollut se rakkaus, jolla asian esittäjiä on kohdeltu. 
Mutta sittenkin on kaikkein tärkeintä se, että on aina saatu 
*hengessä tuntea, kuinka seurakunta on ymmärtänyt meriä 
kyntävien miesten vaikeudet niin merellä kuin satamissa ja 
tahtonut sydämellisellä rakkaudella liittyä siihen esirukoilijoit- 
ten suureen joukkoon, joka kohottaa pyhiä käsiänsä kaikki- 
valtiaan Jumalan ja Isän puoleen merimiestenkin ja heidän kes- 
kuudessaan tehtävän taivaanvaltakunnan työn puolesta. Lo- 
pulta on kaikkein tärkeintä, että on paljon niitä, jotka rukoi- 
levat ahkerasti työmme puolesta. Joilla sydämen rakkaus työtä 
kohtaan vaatii heitä rukoilemaan sen puolesta, heillä on myös 
halua uhraamiseen ja kaikin puoliseen työn edistämiseen. 
Rakkautta merimieslähetyksen työtä kohtaan ei kuitenkaan 
voi todellisesti syntyä missään muualla, kuin siellä, missä on 
elävää yhteyttä Herran Kristuksen kanssa. Hänen rakkautensa 
omaan sydämeen vastaanotettuna herättää rakkauden niitäkin 





Sunnuntaikoulun opettajia ja pieni osa oppilaita. Sunnuntaikoulua 
on pidetty seurakunnassa alkuajoista asti. Joskus on koulua pidetty 
neljässäkin eri paikassa kaupungilla. —V. 1893 on ollut lapsia 40. OV 
1 rr se ollut suurin seurakunnan historiassa, koska lapsia on 
ollut 150 ja opettajia 26. Nykyään on oppilaita ollut 80 vai sille.) 
SE Eta] dT. t 80 vaiheille ja 

kohtaan, jotka eivät vielä tuota Herran armoa ole saaneet mais- 
taa. Niinpä onkin saatu noilla mainituilla matkoilla kokea 
kaiken ylempänä mainitun ohella Jumalan Hengen työtä seura- 
kuntalaisten sydämissä. Ja siellä, missä sellaista saadaan kokea, 
missä Hengen lämpö vastaan huokuu, siellä on aina hyvä olla 
Herran asioita esittämässä. 


Sydämestäni iloitsen, että sellaisia kokemuksia olen saanut 
tehdä Astoriassa käydessäni. Ja samalla rukoilen kaikkival- 
tiasta Isäämme, että hän runsaasti siunaisi Hengellänsä Astorian 
suomal. ev. lut. seurakuntaa tulevina vuosikymmeninä ja vuo- 
sisatoina! — Silloin kun tämä rukous tulee kuulluksi, silloin 











Osa seurakunnan ompeluseuraa.  Ompeluseura on perustettu lokak. 
11 p. 1896. Se on ahkeruudella toiminut. Kokouksia on pidetty taval- 
lisesti kerran kuussa joissa esitetään ohjelmaa. Iltamiakin on toi- 
meenpantu, joko kerran tai kahdesti vuodessa. Nyt on kuitenkin jo 
vuosikausia myyty ompeluksia vain seuran kokouksissa määrätystä 
hinnasta. Ompeluseuran merkitys on suuri, ja se työ, mitä siinä 
naiset tekevät, on kallisarvoista *Jumalan valtakunnan työvainiolla. 
Ompeluseuran toimihenkilöinä ovat olleet senraavat: Elizabeth Hend- 
rieckson, May Riippa, Ida Rönkä, Sofia Carlson, Anna Pekuri, Anna 
Ring, Ida Anderson, Aina Kinkelä, Hanna Laiti, Hilma Riippa, Sofia 
Maunula, Amanda Backlin, Hanna Paldanius, Lucina Saari, Katri Carl- 
son, Martha Vuoti, Anna Elm, Helena Berg, Hilma Porko, Anette Pent- 
tilä, Ida Söderman, Hilda Tolonen, Naemi Korhonen ja ehkä muitakin. 

myös merimieslähetyksen asia seurakuntalaisten sydämissä säil- 
lyy lämpimän rakkauden esineenä. U , 

Nyt on San Franciscon merimieslähetysasema siirtynyt Suomi- 
Synodin kannatettavaksi ja hoidettavaksi. Vähän yli 33 vuotta 
on sitä hoidettu ja kannatettu Suomesta käsin. Suuri on ollut 
se rakkaus ja suuret ne uhraukset, jotka Suomi-äiti on tämän- 
kin aseman kautta jakanut merimies- ja siirtolaiskansallemme. 
Kun nyt Suomen Kirkon tyttäreksi usein mainittu suomal. ev. 
lutherilainen kirkkokunta täällä Amerikassa on ottanut äidin 
tähän asti tekemän työn suorittaakseen, niin toivomme ja odo- 
tamme, että tytär tekee kaikkensa voidakseen osoittaa äidille, 
että sama rakkaus eksyksiin joutuneita ja tuhlaajalapsia koh- 
taan kuin äidilläkin oli, palaa tyttärenkin sydämessä. Se rak- 
kaus merimieslähetystä kohtaan, jota Astorian seurakunta on 
tähän asti osoittanut, takaa meille, että emme ainakaan sen seu- 
rakunnan suhteen tule tässä kohdassa pettymään. 

Kasvakoon ja varttukoon Astorian suomal. ev. luth. seura- 
kunta tulevina aikoina moninkertaiseksi jäsentensä puolesta, 
mutta edistyköön ennen kaikkea muuta Herramme ja Vapah- 
tajamme armon ja rakkauden tuntemisessa ja omistamisessa, 
lisätköön Herra itse Hengen palavuutta yksityisten seurakunnan 
jäsenten sydämissä! Olkoon seurakunta tuhansille suomalai- 
sille viittaamassa tietä siihen kirkkauteen, jonne Jeesus meni 
edeltä ja jonne hän meitä kaikkia odottaa! 

San Franciscossa, Calif. elokuulla 19253 

Yrjö E. Jauhiainen. 





ASTORIAAN SIIRTYMISEMME 


Kun nuoruusvuosinani suunnittelin tulevaisuuttani tällä mai- 
sella matkallani, niin ei tullut mieleenikään matkustaminen 
Amerikaan. Afrika, tuo mustienmaa, sinne usein ajatukseni 
siirtyivät. Unelmoin paljon, ilmalinnoja rakentelin, tuulen- 
tupia aivoissani suunnittelin. Ne särkyivät, häipyivät sinne, 
mistä olivat tulleetkin, jättäen mielen tyhjäksi, apeaksi. Jos 
suunnitelmistani ne särkyivätkin, jotka tavoittelivat maailman 
kunniaa ja mainetta, niin ne, joissa alistuin kysymään Jumalan 
tahtoa, ne toteutuivat, jos ei nekään, niinkuin oma minäni olisi 
ne suonut tapahtuvan. Afrikaan pääsin, mutta siellä oloni oli 
vaan hetkinen, vaikka olin toivonut voivani siellä työskennellä 
elämäni loppuun asti. Kuten jo mainitsin, Amerika ei nuoruu- 
teni päivien suunnitelmiin sisältynyt. Mutta toisin kuitenkin 
kävi. Kesällä v. 1903 sain tohtori Nikanderilta kutsun tulla 
Amerikaan lähetyspastoriksi, samalla ilmoittaen työsarkani, mis- 
sä kylvötyötä tulisin tekemään. Ei pienenpieni, eikäpä suuren 
suurikaan tuo peltosarkani ollut. Kuuluihan siihen osia Minne- 
sotasta, Etelä- ja Pohjois-Dakotoista sekä New Finland Cana- 
dan puolella. Kun tämän kutsun pidimme vaimoni kanssa 
Jumalan johdatuksena, niin otin sen vastaan ja näin ollen siir- 
ryimme Amerikaan. 

New York Mills, Minn. tuli uudessa kotimaassamme ensimäi- 
seksi asuntopaikaksemme. New York Millsin pienessä ja luon- 
non puolesta ihanassa kylässä majailimme lähes vuoden. Her- 
ran johdatusta sekin, että kotimme tuli New York Millsiin 
suomalaisten ja Suomea luonnon puolesta muistuttavaan seu- 
tuun, ja mikä vielä teki olon siellä kodikkaaksi, oli se, että siellä 
asuu monta lapsuuden tuttavaa ja jopa sukulaisiakin. Oltiin 
siis aivan kuin Suomessa, joten Suomi-ikävää emme tunteneet. 


Olimme jo perehtyneet jonkun verran Amerikaan ja myöskin 
matkustamiseen tuolla peltosarallani ja tutustunut kansalaisii- 
ni, joten olimme oloomme tyytyväisiä. Tuntuu onnelliselta 

työskennellä omien kansalaistensa keskuudessa. Emme uneksi- 
neetkaan Kalliovuorten länsipuolelle koskaan tulevamme. Mut- 
ta tässäkin johti Jumalamme toisin, kun olimme uneksineet- 
kaan. Aivan mitään aavistamatta sain elokuun 9 p:nä 1904 
pastori H. Leiviskältä kirjeen, jossa hän kysyi, olisinko halukas 
ottamaan Astorian pastoraattipiirissä papinviran vastaan. Tämä 
oli, kuten sanoin, odottamaton. Asiaa pohdittuamme ja Her- 
ralta siihen johtoa anoen, tulimme ymmärtämään, että meidän 
on mentävä Astoriaan ja niin annoin myöntävän vastauksen. 
Seurakunnan kirkkoneuvostolta sain sitte kutsukirjeen ja niin 
oli asia päätetty Astoriaan menemiseen nähden. 

Kylmä ja kolea on marraskuun ilma Minnesotassa. Lunta 
satelee hiljoilleen. Maa peittyy talviseen vaippaansa. Kesän 
ihanuus on kadonnut. Muuttolinnun tavalla mekin valmistuim- 
me jättämään talven koleat ja jäytävät tuulet, siirtyäksemme 














Kristillisen Nuoriso Yhdistyksen jäseniä elokuulla 1923. K. N. Y:dys 
on perustettu toimimaan seurakunnan yhteyteen pastori H. sviskär 
aikana v. 1904. Alussa näkyy siihen lukeutuneen vanhempaakin väes- 
Kasta USA UäaTToA se on jäänyt nuorten omaksi seuraksi Vir 
sailija V ses ali jä istä itsi se Ai W 

j avallisesti valitaan seuran jäsenistä, paitsi seurakunnan opet- 


. Leiviskän 


tajakin on ollut silloin tällöin puheenj j 

4 on , 1 : ; johtajana. Seura pitää viikko- 
TOKOA ja ohjelmaillanviettoja hengellisine Shjolmtaesn j ten 
kuukauden ensimäisen sunnuntain iltana. Seuran tur STEN 
Nuoriso Jeesukselle.” MAUSTA Use. JOD 

kesäisempään seutuun. Marraskuun 29 päivän varhaisena aa- 
muhetkenä astuimme junaan New York Millsin asemalta ja 
niin lähdimme kiidättämään kohden suurta, meille tuntematon- 
ta lännenmaailmaa. Ystävät, joita olimme saaneet New York 
Millsissä ollessamme, jäivät asemalle, meidän eteenpäin kiidät- 
täessämme Dakotan aavikoita kohden. 

New York Millsistä lähtiessämme, kuten jo mainitsin, sateli 
lunta ja puhalteli kolkko, kylmä pohjoistuuli. Kalliovuorten 
länsipuolelle päästyämme muuttui ilma kesäiseksi. Kuta Iä- 
hemmäksi Tyyntämerta tulimme, sitä leppoisammaksi ilma 
muuttui. Luonto myöskin esiintyi toisenmoisena, kuin mitä 
se oli ollut keskivaltioissa. Jumalan suuruutta se matkamie- 
helle saneli. 


Joulukuun 1 p. myöhäisenä iltahetkenä saavuimme Goble- 
nimiselle asemalle Columbia-joen, Oregonin puoleiselle rannalle. 
Olemme siis sen virran rannalla ja valtiossa, jossa tuleva asun- 
tomme tulee olemaan. Yövymme Gobleen, sillä juna, missä 
meidän on mentävä Astoriaan, saapuu vasta huomisaamulla 
Portlandista. Aamulla klo 9 lähdemme matkaamme jatkamaan 
kohden Astoriaa. Mahtavan Columbian äyräitä viilettelee ju- 





Kristillisen Nuoriso Yhdistyksen ompeluseuran jäseniä 1923. 

namme, milloin puikahtaen pieneen tunneliin, sieltä taas väl- 
jemmille laitumille. Kello 11,30 ap. joulukuun 2 p:nä pysähtyy 
junamme Astorian asemalle. Outoa on kaikki asemalla. Tun- 
temattomia ovat ihmiset, paitsi Leiviskä, jotka ovat asemalle 
saapuneet pitkämatkaisia vieraita vastaan. Ystävälliset käden 
puristukset ja huudahtukset: *tervetulemaan!”, haihduttavat 
pian mielestä outouden tunnun. Olihan ystäväin vastaanotto 
asemalla merkkinä siitä, että olimme saapuneet ystävällisten 
ihmisten pariin, jotka meidät ystävinä vastaanottivat. Ystäväl- 
lisenä, lämmittävänä hymyili aurinkokin, jakaen lämpöään 
kylmästä Minnesotasta saapuneille matkamiehille, ikäänkuin 
sekin lausuen meidät tervetulleiksi Columbian kalaisille rannoil- 
le heittämään evankeliumin verkkoa sen rannoilla asuvien 
Wäinön-lasten sydämien peltoihin. — Pastori. H. Leiviskän ja 
monien ystävien saattamina tallustelimme noita meille outoja 
ja muiden kaupunkien kaduista poikkeavia Astorian senaikaisia 
lankkukatuja Astorian pappilaan. Olemme nyt tulevassa ko- 
dissamme. Herra yksin tietää kuinka pitkäksi aikaa hän on 
tämän meille kodiksi määrännyt, mutta hänen johtoaan tah- 
domme seurata ja hänen neuvoansa noudattaa silloin, kun hän 
taas lähtömerkin antaa”, olen päiväkirjaan merkinnyt pappilaan 
saapumisestamme. 


, 


Joulukuun 3 päivän illaksi oli järjestetty ensimäinen tilaisuus 
Suomi haalille, jossa sain esiintyä. Paljon oli väkeä koolla ja 
tuttavuuksia tehtiin ennen tuntemattomien kanssa. Ystävämme, 
ukko Newmanin, toivotus tervetulemaan jäi mieleeni, kun hän 
lausui: *Toivon, että pastori viihtyy täällä siksi kunnes siunaa 
minut hautaan”. *Jos Herran tahto niin on, niin hänen tahtonsa 
tapahtukoon”, oli muistaakseni vastaukseni. 


Ensimäinen saarnani Astorian kirkossa oli joulukuun 4 päi- 
vänä. Samassa tilaisuudessa vietimme Herran p. ehtoollista. 
Vaikuttava oli hetki, sillä olihan tuo lauma, joka suurilukuisena 
oli kokoontunut Herran pyhättöön, uskottu ylipaimenelta mi- 
nun hoitooni. Edesvastuun tuntu painoi ja ahdisti rintaani, 
astuessani saarnatuoliin ensikerran jumalansanalla ruokkimaan 
tuota minun hoitooni uskottua Herran lunastamaa laumaa. 
Tarkkaavana kuunteli kokoontunut kansa uuden opettajansa 
puhetta. Jospa sekin kylvö, jonka silloin siroittelin ihmissvdä- 
mien peltoihin, olisi päässyt juurtumaan sydämiin ja ijäisyyden 

Rippikoulu elok. lopulla ja syysk. alussa v. 1922. 


rannalle saavuttua olisi Herralle kypsyneenä viljana korjattavana 
ijankaikkiseen onneen ja autuuteen. 


5:n. päivän aamulla läksin virkaveljeni, pastori H. Leiviskän 
kanssa Columbia-joen toisella puolen olevaa seurakuntaa terveh- 
timään. Deep River oli ensimäinen paikka, johon pysähdyim- 
me. Kauppias William Andersonin vieraanvaraisessa kodisst 
saimme ystävällisen vastaanoton ja nautimme aamiaista. Kaup- 
pias Andersonin kodista läksimme astelemaan Deep Riverin 
miellyttävään kirkkoon, johon oli ilmoitettu kokous. Kirkko 
oli sielläkin täynnä kansaa kuulemassa vasta saapunutta opetta- 
jaansa ja samalla sanomassa hyvästit heille jo rakkaaksi tul- 
leelle opettajalleen, pastori H. Leiviskälle. Kirkonmenojen 
päätyttyä läksimme sitten Salmon Creekille, jonne koululle oli 
ilmotettu kokous klo 1:si päivällä. Tämä ensimäinen matkani 
sinne jäi elinajakseni mieleeni, sillä niin merkillinen se oli. 
Meillä oli kumppaninamme ystävämme Kalle Korpela ja Mikko 
Talus. Kiire oli saapua aikanaan kokouspaikkaan. Pastori ja 
tä, mutta minä, joka olin saapunut tasangoilta, olin perin tottu- 
maton Salmon Creekin mäkisille poluille, olin vähällä hätään- 
tyä, mutta ei auttanut, mukana täytyi koettaa pysytellä. Tulim- 
me Salmon Creek-nimiselle joelle. Silta oli joen poikki ole- 
massa, mutta sillan kautta kulkeminen olisi tehnyt pienen mut- 
kan, jonka tähden päätimme mennä kahlaamalla joen yli. Mei- 
dän pappismiesten ei kuitenkaan Mikko sallinut kahlata, vaan 
kantoi meidät virran yli selässään. Tuntui vähän epäilyttä- 
vältä antautua miehen, joka oli vähäinen vartaloltaan, kannet- 
tavaksi, mutta kun hän vakuutti meidät vievänsä onnellisesti 
yli, niin suostuimme. Hyvin saattoikin Mikko meidät yli virran. 
Tuli mieleeni, kuinka onkaan turvallista heittäytyä Jeesuksem- 
me kannettavaksi tämän myrskyisen maailman läpi matkus- 
taessa ja olla varma siitä, että Hän voi ja tahtoo kantaa meitä 
hamaan vanhuuteen asti ja kantaa yli kuoleman virran tai- 
vaalliseen satamaan. 


Hengästyneenä — kiireellisestä kulusta saavuimme Salmon 
Creekin koululle. Siellä puhuimme molemmat papit, pastori 
Leiviskä hyvästijättöpuheen ja minä tervehdyspuheen. Ja sitten 
taas oli lähdettävä paluumatkalle Astoriaan. Koulua lähellä 
olevaan taloon oli meille varattu päivällinen, mutta sitä emme 

Ompeluseuran kuva otettu Mr. ja Mrs. Mikko Salvosen kartanolla v. 1916. 


voineet nauttia, sillä Deep Riveriltä lähtevään laivaan oli mei- 
dän jouduttava. Voileivät käteen vaan ja niin juoksemaan 
kohden laivarantaa. Pastori Leiviskä edellä ja minä perässä, 
edellinen huutaen vähän väliä: *Heikki, Heikki, joudu, sillä 
laiva jättää!” Se oli menoa! Minä, joka olin tottumaton noita 
pitkiä, jyrkkiä mäkiä kulkemaan, olin aivan nääntyä. Ajattelin: 
**tällaistakohan kiireen hötäkkää tämä elämä tuleekin olemaan 
ja, jos niin on, niin tätä en tule monta päivää kestämään.” Pääs- 
tiin kuin päästiinkin kunnialla satamaan ja aikanaan myöskin, 
mutta kovalle se otti. Näin oli ensimäinen kiertomatkani tehty 
Columbian toisella puolella olevaan seurakuntaani. Monta mat- 
kaa sinne vuosien kuluessa tein, mutta ensimäinen matkani 
niistä sittenkin oli merkillisin. 

7:n päivänä joulukuuta saatoimme pastori Leiviskää perhei- 
neen Portlandiin, jossa pidimme yhtenä jäähyväis- ja terve- 
tulijaishetken. Tutustuin tuohon ruusujen kaupunkiin, jossa 
sitte säännöllisesti, joitakin poikkeuksia lukuunottamatta, kävin 
kerran kuussa siksi, kunnes v. 1910 jätin lännen maat, eikä, 
kuten pastori A. Salminen mainitsee sen jättäneeni kannatuksen 
puutteessa jo vuotta ennen lähtöäni. 





Nykyinen Astorjan seurakuntapiirin pastori 
Arvo J. Korhonen perheineen. 

- Vuodet vierivät. Ajanratas pyörii säännöllisesti sille mää- 
rättyä rataansa. Kotiudumme Astoriaan. Olo siellä tuntuu 
kodikkaalle, miellyttävälle. Tutustumme ihmisiin ja työmme 
tuottaa iloa, jos suruakin väliin saamme tuntea. Väliin näyttää, 
kun työ, jota teen, olisi turhaa, väliin taas kylvö näyttää oras- 
tavankin.  Vastuksia ja vastoinkäymisiähän niitä on, mutta 
eihän niiden pitäisi Herran työssä työskentelevää masentaa; 
sillä onhan Hän käskenyt siementä sirottaa sopivalla ja sopi- 
mattomalla ajalla. *Villi länsi”, joksi lännen maita nimitetään, 
tuli rakkaaksi. Nuo yhdessä olohetket Herran sanan ääressä 
ja ne monet seurustelutilaisuudet, joita yhdessä seurakuntalais- 
teni kanssa vietimme, ne ovat unhottumattomina jääneet mie- 
leeni. Usein siellä ajatuksissani liitelen, sillä tiedän, että Her- 
ralla on siellä monta, monta rakasta lasta, joille Jeesus on tullut 
rakkaaksi. Nuo lähes kuusi vuotta, jotka Astoriassa vietimme, 
ovat elämämme parhaimpia vuosia. Kaivaten ja kaihomielin 
jätimme Astorian seurakuntapiirin ja ystävät siellä, kun elo- 
kuun 10 päivän illalla v. 1910 hyvästelimme teitä, ystävät, vii- 
meisen kerran Astorian asemalla. Kaipauksella teitä vieläkin 





Seurakuntalaisemme John Mattsonin hedelmä-farmi 5 mailia Astorias- 
ta, Youngs Riverin varrella, jossa joki haarautuu kolmeen eri osaan 
Seurakunta pitää siellä ulkoilmajuhlia. 

muistelemme. Paljon sisältyy tapahtumia niihin vuosiin, joita 
siellä vietimme. Sekin kylvötyö, jota minäkin osaltani siellä 
tein ja ne hedelmät, joita kylvöni on tuottanut, tulevat näkyviin 
päivänä sinä, jolloin kirjat avataan ja tarkka tutkimus tehdään 
jokaisen työstä, olkoon se sitte ollut opettajan vastuunalainen 
tehtävä tai seurakunnan jäsenen, miten hän on opetukseen suh- 
tautunut ja sen sydämensä peltoon kätkenyt. Silloin on kunkin 
vastattava omakohtaisesti teoistaan. 

Monta ystävistämme on päässyt kaipaamaansa lepoon ja toi- 
set matkamiehet ovat vielä matkalla, tähystellen kotirantaa 
kohden. Tuska, vaiva ja levottomuus on lukemattomat kerrat 
heidät saavuttanut, Keedarin majoissa matkaillessaan, pelko ettei 
vain tielle jäisi, ettei matkalla väsyisi, ettei puku likaantuisi, 
mutta katse kiintyneenä Karitsaan, jonka veren turvissa he mat- 
kaansa taivaltivat ja Pyhän Hengen vahvistamina ja valaisemi- 
na eteenpäin päämäärään pyrittiin, on saavutettu. Näiden mat- 
kamiesten vaellusta ohjaamassa ja tukemassa on osallisena 
ollut myöskin Astorian seurakunta niinä neljänäkymmenenä 
vuotena, jotka sillä on takanaan ensi syyskuussa. Herran valo- 
majakkana on se Columbian äyräillä hoitanut sille uskotuita 
armovälikappaleita, sanaa ja sakramenttia Herran asetusten 
mukaisesti. Niinpä onkin Herra siunannut sen työn. Todis- 
tuksena siitä, että niin on, on sen neljäkymmentävuotinen ole- 
massaolo. Monet ovat ne yritykset, joilla vihollinen on koetta- 
nut kukistaa Astoriankin seurakuntaa, mutta kukistamatta on 
se jäänyt, sillä perustus on laskettu Kristus-kalliolle ja sillä kal- 
liolla seisten se edelleenkin pystyssä pysyy. Luterilaisena seura- 
kuntana on Astorian seurakunnalla ollut tärkeä tehtävä ja tulee 
edelleenkin olemaan, jos se vaan uskollisena sille periaatteelleen 
Pysyy. 

Yhtenä seurakunnan entisistä opettajista toivotan itseni ja 
perheeni puolesta Jumalan siunausta juhlillenne ja edelleen 
monille sukupolville. Seiso, Astorian ev. luterilainen seurakun- 
ta, edelleenkin valonvartijana siellä Columbian rantamilla yhtä 
uskollisena luterilaisen opin puollustajana kuin tähänkin asti, 
niin Herra työtäsi siunaa! 


Rakkaudella teitä muistava entinen opettajanne 
Samuel H. Rönkä. 





MUISTOJUELA. 


Muistojuhl' on tänään meillä, 
mi myös kiitosjuhla lie, 

siitä että Herran teillä, 

jotka Hänen luokseen vie, 
päättyy neljäkymmen vuotta 
— vuotta armon, armostaan — 
jolloin alkoi Herran nuotta 
seurakuntaans kokoomaan. 


Juur kuin korpivaellusta 
Egyptistä Kaanaaseen. 
Herran hengen johdatusta 
orjuusmaasta vapaaseen, 
ollut on tää korpiretki: 
Varsin niukka valoisiin 
päiviin, mutta joka hetki 
kyllin syitä kyyneliin. 


Oi, niin usein vuotten vierren 
varsilla 'on hämärryt, 

monen viikon, kuunkin kierron 
aikoina on pilveillyt. 

Monille on sysimusta 

ollut matka korven maan, 

kun ei valon pilkahdusta 
nähty tiellä ollenkaan. 


Toisille taas viirteet valon 
joskus pilkahdella voi. 
Pilven, tulen patsaan palon, 
toisten Herra nähdä soi, 
valaisemaan korven tietä, 
Jordanille johtavaa, 

jonne kaikki tahtois viedä 
omistamaan Kaanaan maa. 

Mutta ah, voi, minkä vaivan 
Herra meist? on nähnytkään ! 
Synneillämme Isän aivan 
vihotimme tykkänään. 

Mutta kiitos Jeesukselle, 
Uhrikaritsalle ain! 

Hälle ylösnoussehelle, 

Hälle halleluja vain! 


Hän se siellä Isän luona 

rukouksen lausuu tään: 

*Isä, ethän tänä vuonna —” 

— näin Hän pyytää lemmestään — 
**vielä tahdo puuta kaataa, 
tykkänänsä hävittää! 

Tahdon lannoittaa ja raataa, 
toivoa viel? hedelmää.” 


**Vaan jos et sä ensivuonna 
vieläkään saa hedelmää — 
hakkaa sitten, anna kuolla, 
revi juurinensa tää 

puu, se vaikka onkin kallis, 
monen hien, vaivan syy, 

ei Mun rakkautein sallis, 
ett? sen saisi kuolon kyy.” 


Näin on Jeesus pitkin matkaa 
Isän luona rukoillut. 

Vieläkin Hän tahtoo jatkaa, 
tahtoo kunnes loppunut 

on tää mainen matka kerran 
päättynyt ja armossaan — 

— ken vain uskoo päälle Herran — 
viepi iloon, kunniaan. 


Oi, niin monen, monen meistä 
tie jo päättyi kalmistoon! 

— Niiden, jotka alkuteistä 
lupautuivat taisteloon. 


TALES 


Mihin kunkin tie lie vienyt, 
— häpeään vai kunniaan — 
sen vain Herra, Sä, oot tiennyt, 
— tuomios vie oikeaan! 


Tuomiosi! — Kuka voisi 
niitä pakoon mennäkään, 
jollei Sinun armos oisi 
löytämättä ääriään! 

Mutta verenvuotanehen 
tähden säälit kurjimpaa, 
ken vaan parannusta tehden 
uskoo, synnit anteeks saa. 


Ja ne monet nuorukaiset, 
neidit nuoret vuoroillaan, 

— Herran teille aikovaiset, — 
missä kaikki ovatkaan! 

Ne, mi Herran alttarilla 
lupautuvat loppumiin, 
sydämillä palavilla 

yhdistyä mestariin? 


Missä on he, lauma nuorten, 
joist? niin paljon toivottiin? 
Retkeilijät Siion vuorten, 
vaihtuivatko akaniin? 

Oi, niin monta heist on poissa, 
perin harvat, harvat vaan 
voitti synnin taisteloissa 

noina nuoruus vuosinaan ! 


Oi, ma pelkään, pelkään, Herran, 
että syy on meidän vaan, 
pelkään että verons kerran 
meiltä tulet vaatimaan, 

siks? ett? laiminlöimme heidät 
armoalttarillas Sun, 

syyllisiksi löydät meidät, 

— löydät ainakin Sa mun! 

*Jos Sä, Herra, syntejämme 
soimaat, kuka pysyykään!” 
**Mutta jos ne tunnustamme, 
nöyrtyin armoo kerjäämään, 
on Hän hurskas, uskollinen 
joka meidät armoitiaa. 
Laupias, hellä sydäminen, 
kaikki Hältä anteeks saa.” 


Täs ois Paimen historiikki 
joista kukin aikanaan, 

oli palsami tai piikki, 

Herran valitsemat vaan: 
Hoikka ensin, esikoinen, 

Herran tulen innoitin. 
Williamson — hän oli toinen — 
hälläkin miel? intoisin. 


Sitten jonkun ajan kulun 
jälkeen saapui uuderleen 
kylvääksensä sanan murun 
muokaamaansa peltonon, 

hän — tuo sama esikoinen. 
Sauvans laskeneina on 

saanut levon — yks? on toinen — 
levon Hoikka, Williamson. 


Kolmas pastor Tanier sitten, 
pappi Suomen salomaan. 
Hänkään ei ol elävitten 

mailla ollut ammoinkaan. 

— Adolf Riippa. — Lukus neljä, 
muistos elää vieläkin! 

Rauhaa! Pian ääni heljä 

Herran soipi pasuunin. 


Pastor Backman viidentenä. 
— Hällekin jo kutsu soi. — 
— Saarna, sana jyrisevä 
huuliltansa salamoi. 


=*30,— 


Pastor Leiviskä jo kuudes, 
— luonne hellä, taiteilijan — 
kodissa jo hänkin kuudes, 
laulaa virttä Karitsan. 


Rönkä vanhus seitsemänneks?, 
— kahdeksas on Hakala. 
David Elm tul' yhdeksänneks', 
— Kava kymmenentenä. 
Sitten seuraa yhdestoista, 

— kaikki tuntee Arvo Jiin. — 
Tähän päättyy sarja noista 
johtajista Siioniin. 


Olkaas vaiti! — Kaikk' on nurin 
järjestys nyt kokonaan! 
Unhottaneheksi tulin 
Eloheimon kerrassaan ! 

Hän se jälkeen Williamsonin 
kolmanneksi tänne sai. 
Pahoittelen tässä kovin 

erhettä, vaan anteeks' kai? 


*Tähän asti auttoi Herra”, 
voimme mielin turvatuin, 
kuten Joonaskin kerran, 
huudahdella riemusuin. 
Vielähän vain rukoilemme 
Sua Jeesus, elon tie, 

tartu Sinä kätehemme, 
nosta, kanna, kotiin vie! 


Sillä ilman johtoasi 
harha meidät tieltä veis”. 
Ilman Sinun valoasi 
pimeen voimat vietteleis'. 
Vaan kun Sa oot Johtajamme 
kuka meidät riistää vois 
kädestäsi, Kuninkaamme, 
— ken vois ryöstää meidät pois! 
Yksi monesta. 

RUKOUS SEURAKUNNAN EDESTÄ. 


(Daniel 9: 17) 


Babylonialaisen vankeuden aikana eli rukouksen mies, pro- 
feetta Daniel. Uskollisuutensa ja viisautensa tähden hän voitti 
kuningas Nebukadnesarin suosion. Erityisemmin hän rakasti 
omaa kansaansa ja maatansa. Mutta ylikaiken hän rakasti ja 
palvoi Jumalaansa. Jumalansa eteen hän kantoi omat ja kan- 
sansa tarpeet. Ja erityisesti hän muisti hävitetyn pyhäkön. 

Kun hän oli ensin esittänyt kansansa suuret synnit, joittenka 
tähden se oli joutunut vankeuteen, niin sitten hän rukoilee: *Ja 
nyt, meidän Jumalamme, kuule palvelijasi rukous ja hänen 
anomuksensa, ja valista kasvosi hävitetyn pyhäkkösi ylitse, 
Herran tähden!” (Daniel 9: 17). 

Danielin sydämestä kohoaa rukous: *Valista kasvosi hävi- 
tetyn pyhäkkösi ylitse.” Hänen mielessään oli eritoten se pyhäk- 
kö, jossa hänen heimolaisensa olivat ainoaa ja todellista Juma- 
laa palvelleet. Tämä oli hänen rukouksensa keskuspiste. Aja- 
tellessaan kansansa syntejä, sen onnettomuutta ja sen tulevai- 
suutta hän tahtomattaankin joutuu ajattelemaan pyhäkön rau- 
nioita. Hän tunnustaa oman kykenemättömyytensä pyhäkön 
jälleenrakentamiseen. Ja sen tähden hän kääntyykin Juma- 
lansa puoleen, johon hän luottaa, anomuksella: *Valista kas- 
vosi hävitetyn pyhäkkösi ylitse, Herran tähden!” 

Mitähän meidän olisi tänäpäivänä rukoiltava pyhäköillemme, 
se on, seurakunnillemme? Joskaan eivät seurakuntamme ole 
samassa merkityksessä hävitettyjä kuin oli Jerusalemin temp- 
peli, niin siltikin niiden sisäisessä elämässä saattaa olla paljon 
rappeutuneisuutta, jonka edestä olisi rukoiltava. Hengellinen 
raupeutuminen seurakunnassa vetääkin päällensä myös ulko- 

naisen häviön. Jottei seurakunnillemme kävisi kuten kävi Je- 
rusalemin pyhäkölle, meidän on rukoiltava Herran kasvojen 
valistamista. Samalla kun rukoilemme itsemme puolesta, ru- 
koilkaamme myöskin seurakuntamme ja koko Kristuksen kir- 
kon puolesta. Rukoilkaamme seurakuntamme opettajien puo- 
lesta.  Rukoilkaamme, että Jumalan sana tulisi selvästi, puh- 
taasti ja voimallisesti opetetuksi, niin että yhä useammalle kir- 
kastuisi seurakunnan Herra, itse Kristus. Rukoilkaamme, että 
seurakunnissamme säilyisi rakkaus, yhteisymmärrys, puhtaus 
ja elävä usko Herraan Jeesukseen. Sillä kuta elävämpiä yksi- 
tyiset seurakuntamme ovat Kristus-kulmakivessä, sitä voimak- 
kaampi on Herran yhteinen seurakunta. 





Anton Johnson 


on syntynyt Suursaaressa Viipurin läänissä 
marraskuun 20 p. 1853. Ripille laskettu v. 
1869. Tullut Amerikaan, New Yorkiin v. 1884, 
ja samana vuonna hän on tullut Astoriaan, 
Ore. — Avioliittoon hänet on vihitty v. 1886. 
Hän on yhtynyt seurakuntaan tammikuun 
20 p. 1889. Asuu kotonansa Uniontownissa, 
vaimonsa, poikansa ja tyttärensä kanssa. 
Lukkari Johnson, jolla nimellä hänet nyt 
tunnetaan, on ollut seurakunnassa kirkko- 
veisaajana 34 vuotta pieniä väliaikoja lu- 
kuun ottamatta. Eläköön lukkarimme vielä 
kauan kirkkoveisaajana! 

Olkaamme kestävät rukouksessa silloinkin, kun näyttää, ett'ei 
työmme edisty. Vaikeina aikoina tulee yhä kiinteämmin har- 
jottaa rukouselämää. Luther esim. sanoo: *Kun on hyvin 
rukoiltu, on työ puoleksi tehty.” Hän oli rukouksen mies aina, 
mutta työnsä vaikeina aikoina hän rukoili entistään enemmän. 
Eräs tapaus hänen elämästään toteaa sen, miten hän työnsä 
ratkaisuhetkinä rukoili ja miten hän myöskin .sai välittömän 
vastauksen rukoukseensa. 


Nuremburgin valtiopäiviä pidettäessä hän oli hartaasti ru- 
koilemassa omassa huoneessaan. Mutta samalla tunnilla, kun 
julistus kaikille protestanteille täydellisestä suvaitsevaisuudesta 
oli valtiopäivillä hyväksytty, hän juoksi talostaan ulos ja huusi: 
*Me olemme voittaneet taistelun.” 

Toinen niinikään rukouksen mies oli Skotlannin reformaat- 
tori John Knox, jonka elämästä kerron erään tapauksen. 

Niihin aikoihin kun paavilaisuus ja ylimysvalta koettivat 
Skotlannissa tukahduttaa protestanttisuuden levenemistä, näh- 
tiin John Knox'in myöhään eräänä iltana jättävän lukemisensa 
ja menevän talonsa taustalla olevaan huoneeseen. Eräs hänen 
ystävistään seurasi häntä vähän etäämpää. Lyhyen hiljaisuuden 
perästä hänen äänessänsä kuului rukouksen sävy. Mutta yht”- 
äkkiä se kohosi ymmrrettäviksi sanoiksi ja harras pyyntö lähti 
hänen taistelevasta sydämestään korkeuteen: *O, Herra, anna 
minulle Skotlanti taikka minä kuolen!” Seurasi lyhyt hiljaisuus, 
kun pyyntö taas uudistui: *O, Herra, anna minulle Skotlanti, 
taikka minä kuolen!” Vielä kerran kaikki oli äänetöntä ja 
hiljaista, ja sitten yhä suuremmalla voimalla pyyntö uudistui: 
*0, Herra, anna minulle Skotlanti, taikka minä kuolen!” Ju- 
mala antoi Skotlannin hänelle. John Knox'in alottama työ 
edistyi kakesta vastustuksesta huolimatta. 

Monia muita tapauksia voitaisiin kertoa rukouksien miehistä, 
jotka toiminnallaan ovat meille velvoittavana esimerkkinä. 
Mutta kaikkein parhain esimerkki tässäkin on itse Jeesus Kris- 
tus. Hän on opettanut meille rukouksen seurakunnankin edes- 
tä. Se kuuluu: *Tulkoon sinun valtakuntasi.”? Tähän rukouk- 
seen sisältyvät sekä omat seurakuntamme että koko Kristuksen 
kirkon tarpeet. 

Koskapa Jumala on valtakuntansa työn uskonut koko kristil- 
liselle kirkolle ja näin muodoin yksityisille seurakunnillekin, 

niin siksipä jokaiselta seurakunnalta kysytään: Oletko sinä 
edistänyt rukousta?: *Tulkoon sinun valtakuntasi.” Kun nyt 
Astorian, Ore. ev.-lut. seurakunta viettää neljättäkymmentä 
vuosijuhlaansa, voikohan se riemulla sanoa: Jumalan valtakun- 
ta on lähestynyt minunkin kauttani. Kyllä. Onhan sinapin 
siemen kasvanut tämänkin seurakunnan kautta. Monet palavat 
rukoukset ovat kohonneet seurakunnan edestä Isän armoistui- 
men luo. Isä on ne kuullut ja antanut työnsä edistyä. Mutta 
varmaankin seurakunnan tähänastinen historia voisi myös ker- 
toa monista inhimillisistä heikkouksista, joita vuosien varrella 
on esiintynyt. Senpätähden Danielin rukous: *Valista (Herra) 
kasvosi hävitetyn pyhäkkösi ylitse”, on meille tärkeä rukous 
tänäkin päivänä. 


Olkaamme Danielin kaltaisia rukoilijoita! 


S. Halkola. 











TE OLETTE JUMALAN PELTO. 


Tällaista vertausta käyttää apostoli Paavali kristittyjen yhtey- 
destä, 1 Kor. 3: 9. Herran seurakunta on Jumalan pelto. Sie- 
men, joka tähän peltoon kylvetään, on Jumalan ijankaikkinen 
sana. Se on hyvä siemen, jonka Jeesus, ollen ihmisenpoikana 
täällä maan päällä, kylvi ihmissydämiin. Se on Jumalan val- 
takunnan kallis evankeliumi, joka sisältää sanoman syntisen 
pelastamisesta. 

Kun sanan siementä kylvetään, kohtaa se monellaista maa- 
perää. Vain siellä täällä on hyvää maata, se on: isoovia ja ja- 
noovia sieluja. Niissä siemen juurtuu ja tekee hedelmän. Sy- 
dämet uudistuvat ja puhdistuvat sanan voimasta. Syntiset saa- 
vat vakuutuksen siitä, että Jumala ei muistele heidän vääryyt- 
tänsä, vaan heidän rikoksensa on annettu anteeksi. Sanasta 
kirkastuva armo täyttää mielen autuuden tunnolla, sieluun las- 
keutuu pyhä ilo ja sydämeen virtailee taivaallinen rauha. 

Missä jumalansana näin pääsee vaikuttamaan, siellä ihmiset 
uskossa ja rakkaudessa liittyvät Herraan. He kiintyvät toisiin- 
sakin muodostaen pyhäin yhteyden eli Herran seurakunnan. 
Tätä apostoli nimittää Jumalan pelloksi ajatellen kylvötyötä 
Herran elovainiolla. 

Tekin, Astorian suomalaisen ev.-lut. seurakunnan jäsenet, 
olette Jumalan pelto. Olette sitä kaikkikin siinä mielessä, että 
jokainen on ollut Jumalan sanan kosketuksissa. Erityisesti 
muodostavat ne seurakuntalaiset Jumalan pellon, joille evan- 
keliumista on Kristus kirkastunut syntisten Vapahtajaksi. 

Nelisenkymmentä vuotta on tällä pellolla työtä tehty: On 
perattu ja muokattu, on kynnetty ja kylvetty, on puhdistettu ja 
kasteltu. Työssä ovat olleet papit ja maallikot. Jumalan pel- 
lolla ovat käsikädessä ahertaneet saarnatoimeen kutsutut sekä 
armon elähyttämät ja seurakuntatietoisuuden innostamat seura- 
kunnan jäsenet. Lain sanalla on sydänten maaperää pehmitet- 

ty. Armolupauksilla, on kuivia ja vedettömiä paikkoja kostu- 
tettu. Neuvon ja nuhteen sanalla on rikkaruohoja pois kitketty, 
että taivaan vilja pääsisi varttumaan. 

Toiset seurakuntalaiset ovat Marttoina puuhanneet saavuttaen 
kiitettäviä ennätyksiä seurakunnan tai kirkkolaitoksen ulkonai- 
sessa kehityksessä. Toiset ovat taasen hiljaisina Marioina pan- 
neet pääpainon sanan kuulolle sekä hengen elämän sisäiselle 
viljelemiselle. Hyvän osan valinneina he ovat arvaamattomia 
siunauksia seurakuntaan tuoneet vieden eteenpäin sen näkymä- 
töntä sisäistä kehitystä. Vielä on erityinen armolahja monella 
seurakuntalaisella ollut se, että on voinut kehoitus- ja opetus- 
puheilla avustaa opettajaakin sanan kalliissa kylvötyössä. Ja 





John Niemi 


on syntynyt Lohtajalla Suomessa tammikuun 
19 p. 1859. Ripille laskettu v. 1876. Tullut 
Amerikaan Lohtajalta v. 1880. Yhtynyt seu- 
rakuntaan v. 1883, ollen yksi tämän seura- 
kunnan perustavia jäseniä. Mennyt avio- 
liittoon lokakuun 7 p. 1896. Urkurina hän 
on seurakunnassa toiminut vuosikymmeniä, 
paitsi silloin tällöin antanut soitella väli- 
aikaisten soittajien. Johtanut myöskin toi- 
sinaan laulukööriä. Asuu kotonaan vaimon- 
sa kanssa Commercial kadulla. Soittakaa 
Herralle uusi virsi! 


ELKA JI 





Lännen Piirin Vuosikokouksesta Astoriassa v. 1920. 


vuosikymmeniä vaikuttanut rukouksen Henki on monen polvet 
saanut notkistumaan tällä Jumalan pellolla tekemään työtä ru- 
kouksilla ja kyyneleillä. Näin toimitettu kylvötyö ei ole huk- 
kaan mennyt. 

Se on hedelmälliseksi tehnyt peltotilkun, jolla Herraa avuk- 
sensa huutava seurakuntalainen on työskennellyt. Rukoilevat 
seurakunnan jäsenet ovat kyyneleillään pehmittäneet ja kostut- 
taneet kylvömaata. Siihen kylväminen on siten tullut toivehik- 
kan*si ja iloakin tuottavaksi niille, jotka saarnaviran hoitajina 
kulloinkin ovat toimineet. Rukoilevien vanhempain huokauk- 
set ja hartaat opetukset ovat vetäneet siunauksen virrat nuor- 
tenkin keskuuteen. Ja niin siellä täällä keväinen toukomaa 
vihannoi Jumalan pellolla. Siten on siinä nuortakin viljaa 
nousemassa yhteisen ilon ja kiitoksen aiheena. 

Päivätyönsä suorittaneina monet ovat Jumalan pellolta pois- 
tuneet. Jotkut Astorian seurakunnassa toimineista kylvötyön 
tekijöistä ovat jo kuoloon nukkuneet leväten Amerikan tai 
Suomen mullissa. Toivomme, että ovat sen ikikirkkauden saa- 
neet, mikä uskollisille opettajille luvattu on. Toiset ovat muut- 
taneet muita palstoja viljelemään Jumalan valtakunnan laajalla 

peltovainiolla. Niinpä allemerkinnytkin on siirtynyt Suomen 
Siionin alueelle toista vuotta sitte. Peltopalstani on suurempi 
ja ympäröivät olosuhteet toiset kuin siellä. Mutta työ on täällä 
samaa kallista ijäisyyden kylvötyötä. Siihen tarvitsemme me 
opettajat ennen kaikkea Jumalan armon kastetta ja hänen rak- 
kautensa kasvattavaa voimaa. 

Monet Jumalan pellolla ahertavista seurakunnan jäsenistä on 
Herra luokseen kutsunut. He ovat päässeet rauhan majoihin, 
sinne Jumalan kansan ijäiseen sabattilepoon. Siellä Jordanin 
toisella puolen on lepo väsyneille. Jospa sinne ijankaikkiseen 
autuuteen, sinne Isän aittoihin, saataisiin kaikki vilja korjatuksi 
tältäkin Jumalan pellolta Astorian pienoisesta 40 vuotta täyttä- 
västä seurakunnasta. 

Näin pitkän, sisältörikkaan ja siunatun työkauden perästä 
saa nyt kylväjä sekä niittäjä yhdessä iloita. Kiitosta uhkuvin 
mielin muistelee kylvötyön tekijä samoinkuin seurakunnan jä- 
senkin Jumalan pellolla saatuja sekä vastaanotettuja armolah- 
joja. Kiitetään Herraa nöyrällä mielellä siitä, mitä hän antanut 





Jacob Rinell, yksi seurakunnan alkuun- 
panevista innokkaista toimihenkilöistä. Kuoli 
haaksirikossa Columbialla v. 1888 tammik. 
28 p:nä 23 vuotiaana. 

on. Armosta se kaikki on: Seurakunta on Jumalan armolai- 
tos; usko ja kaikki mikä kristilliseen elämään ja toimintaan 
kuuluu on armon Hengen vaikuttamaa. Jumalan kunniaksi 
juhlimme hänen hyvyyttään muistellen kuluneina vuosikym- 
meninä. Herralle ylistykseksi soikoon kiitosvirtemme. Kerran 
se sointuu paremmin, puhtaammin, Uuden Jerusalemin alati 
juhlivassa seurakunnassa. 

Vähän toista vuotta on kulunut siitä, kun jätin työsarkani 
Jumalan pellolla siellä Astoriassa. Ollen jonkun vuoden van- 
hempi seurakuntaa, molemmat jo vakaantuneessa miehuuden 
ijässä, ymmärsimme hyvin toisiamme ja kiinnyimme läheisesti 
toisiimme. Siksipä usein siellä SHI eeKi askartelevat; niin 
läheisesti ja elävästi olette mielessäni. Kiitollisena muistelen 
toimintani aikaa siellä. Kun vierasta on ympäristö, kun har- 
voin tapaa Jumalan rakkauden lämmittämiä kristityitä, kun 
harvoin saa viettää keskusteluhetkiä Jeesusta rakastavien kanssa, 
silloin muistelen niitä monia virkistäviä ja kasvattavia tilai- 
suuksia, joita minulle siellä Herran armosta tarjoutui. Niille 
opin täkäläisissä oloissa yhä suurempaa arvoa antamaan. 

Ja nyt niinä aikoina, jolloin 40-vuotias siellä juhlii, olen mi- 
näkin hengessä mukana. Toivon, että armon Herra juhlanne 
runsaasti siunaa monille uutta herätystä antaen, uutta armoa 
kirkastaen. Tulkoon muistojuhlat Astorian seurakunnalle kos- 
teikoksi, joka tuottaa sen kaikille jäsenille virkistystä ja uutta 
intoa työskentelemään Jumalan pellolla ja taistelussaan voitto- 
palkinnon saavuttamiseksi. 


F. V. Kava. 








KENEN SEURAKUNTAAN? 


Mihin seurakuntaan sinä kuulut? Kenen seurakuntaan sinä 
kuulut? Näin kuulee joskus kysyttävän. Ja näihin kysymyk- 
siin kuulee vastattavan: minä kuulun *B:n luteril. seurakun- 
taan”; minä kuulun *pastori C:n seurakuntaan”; minä kuulun 
«Synodin seurakuntaan” j.n.e. Ollaan siis selvillä siitä missä 
seurakunta, johon kuulutaan, sijaitsee; tunnetaan myöskin pap- 
pi, joka kaitsee ja hoitaa sitä seurakuntaa, johon jäsenenä kuu- 
lutaan; tiedetään myöskin, mihin suurempaan seurakuntien yh- 
tymään seurakunta on liitetty. Tämän kaiken tiedämme. Olem- 
meko myöskin tietoisia siitä, kuka on seurakunnan oikea omis- 
taja? Pappi ei ole; ei myöskään Synodi. Pappi on vain seura- 
kunnan kaitsija, paimen, opettaja ja palvelija. 

Seurakunnan omistaja on Jumala poikansa Jeesuksen Kris- 
tuksen kanssa. Sen osoittaa Jumalan sana. Minä rakennan 
minun seurakuntani tälle kalliolle (Matt. 16: 18), sa- 
noo Jeesus. Pyhä Henki on pannut teidät paimentamaan 
Jumalan seurakuntaa, jonka hän omalla verellään 
on itselleen ansainnut (Apost. tek. 20: 28). Että tietäisitte, 
miten käyttäytyä Jumalan huoneessa, joka on elävän 
Jumalan seurakunta, (1 Timoth. 3: 15). Kaitkaa hal- 
lussanne olevaa Jumalan laumaa ( 1 Piet. 5: 2). 

Onko meillä elävä ja selvä tietoisuus siitä, kuka seurakunnan 
oikea omistaja on? Meidän tulisi syventyä ja vahvistua seura- 
kuntatietoisuudessa. — Syvää seurakuntatietoisuutta ei kuiten- 
kaan osoita vielä se että tiedämme kuuluvamme ja kuulumme 
johonkin näkyväiseen seurakuntaan tai jonkin "papin seura- 
kuntaan” tai *Synodin seurakuntaan”. Mutta jos samalla, 
edellisen lisäksi, Pyhän Hengen johdattamina ja kokemuksen 

koulussa olemme tulleet elävästi vakuutetuiksi myöskin siitä, 
että me kuulumme Jumalan seurakuntaan Jeesuksen Kristuk- 
sen verellä kalliisti ostettuina, silloin on seurakuntatietoisuutem- 
me saavuttanut syvyyttä ja on kehittymässä oikeaan suuntaan. 
Apostoli Paavali tiesi kenen seurakuntaan hän kuului. 

Kun Paavali sanoo: minä tiedän, kehen minä uskon (Il 
Timoth. 1: 12) ja minä olen varma siitä ettei mikään voi 
eroittaa meitä Jumalan rakkaudesta, joka on Kristuksessa 
Jeesuksessa (Room. 8: 38, 39), todistaa se hänen seurakunta- 
tietoisuutensa olleen oikeaa laatua. Sitä toivomme sata pro- 
senttia Astoriankin seurakunnalle, joka nyt Jumalan armosta 
jo 40 vuoden aikana sanan ja sakramenttein kautta on saanut 
olla opastamassa jäseniänäsä käsittämään yhä selvemmin, kenen 
seurakuntaan he okeastaan kuuluvat — nimittäin Jumalan ja 
Jeesuksen Krstuksen. 

Abe S. 

Kaloja perkkaamassa Astorian kannutuslaitoksessa v. 1902. 

SAARNA, 


jonka piti pastori D. J. Elm, Astorian, Ore. suomalaisessa ev.- 
lut. kirkossa, sunnunt. toukok. 4 p. 1919. Otettu pikakirjoi- 
tuksella. Teksti: Joh. 21: 15—25. 





Jeesus tuli ja pelasti ihmiskunnan synnistä, kuolemasta ja 
vihollisen vallasta saattaaksensa Jumalan rakastamat, luomat 
lapset Jumalan omiksi ijankaikkisuudessa. Hän teki tuon työn- 
sä täydellisesti, niin että saattoi ristillä varmana voittajana huu- 
taa ympärillään oleville: *Kaikki on täytetty.” Golgatan ristillä 
täytettyä työtään ei hän tahtonut antaa hukkaan mennä, vaan 
että ihmiset tulisivat sen kautta pelastetuiksi ijankaikkisesta 
kadotuksesta. Ja tuo asia jäi Jeesuksen opetuslasten huoleksi. 
Hän valitsi 12 opetuslastansa, jotka hän erityisesti valmisti 
ylösnousemisensa todistajiksi. Näiden tehtävä oli kallis. Hei- 
dän hoitoonsa uskottiin Jumalan sana ja pyhät sakramentit. 
Kun Jeesus oli noussut kuolleista, tahtoi hän lopullisesti val- 
mistaa opetuslapset tehtäväänsä, hän tahtoi vihkiä heidät vir- 
kaansa. Yksi Jeesuksen opetuslapsista, Pietari, on tekstissäm- 
me erityisemmästi puheen aineena, vaan samalla saamme hä- 
nessä ja hänen kauttaan katsella sitä, mitä muillekin Jeesuksen 
opetuslapsille annetaan. Jeesus vihki Pietarin saarnavirkaan. 
ja päivän evankeliumiteksti onkin ikäänkuin saarna sielunpai- 
menille ja seurakuntien opettajille. Se on saarna niille, jotka 
Jumala on valinnut olemaan palvelijoinansa paimentoimessa. 
Tämä saarna koskee läheisesti niitä, jotka ovat apostolien työn 
jatkajia. Katselkaamme tässä aineessamme ensin, kutka Jee- 
suksen omista ovat niitä, jotka Jumala on asettanut paimenta- 
maan, hoitamaan ja opettamaan ja toiseksi katselkaamme millä 
tavalla on opettajan toimeensa valmistauduttava ja kolmanneksi 
katselkaamme hänen työnsä arvoa. 

Nämät kolme kohtaa haluaisimme ottaa esille. Me kristityt 
olemme hengellinen pappeus. Jumala on jokaiselle meistä an- 
tanut jotain paimentehtävää, vaikka varsinaisessa merkitykses- 
sä tämä toiminta kuuluu niille, jotka ovat vihityt apostolien 
virkaan ja Jeesuksen Kristuksen todistajiksi asetetut. Ketkä 
ovat täällä ajassa niitä, joita Jeesus käskee Pietarin paimenta- 
maan? Ne ovat hänen karitsojansa. Ne ovat hänen lampai- 
tansa. Pyhässä raamatussa käytetään Herran omien symboo- 
lina lammasta, joka itse olennossaan on niin sanoaksemme 
vähän ajatteleva, heikkolahjainen, henkisesti tyhmä, muiden 
hoidettava, muiden johdettava. 


Tällainen vertauskuva voi tuntua monesta Herraa Jeesusta 
Kristusta seuraavasta alentavalta. Fariseuksille se ei sovi ollen- 
kaan, sillä kuka olisi meistä, jos ylpeä henki hallitsee, joka 
haluaisi alentautua kehittymättömän eläimen, lampaan asemaan, 
joka ei itsestään voi itseänsä hoitaa eikä ohjata. Jos se tieltä 
eksyy ei sillä ole mahdollisuutta osata takaisin ja me näemme, 
että ne kulkevat niinkuin ei niillä olisi minkäänlaista ajatus- 
suuntaa, niinkuin yleisesti ei ollutkaan. Jeesus ei kuitenkaan 
epäile puhua meistä lampainaan eli hoidettavinaan, sillä me ih- 
miset olemme olennoltamme niinkuin lampaat. Meillä ei ole 
ymmärrystä, joka voisi meitä hengellisissä asioissa ohjata oi- 
keaan. Me kuljemme muiden johdettavina. Sellaisiksi tulim- 
me syntiinlankeemuksessa. Alussa Jumala loi ihmisen täydel- 

* lisesti kuvansa kaltaiseksi ja puhdassydämiseksi, että hän olisi 
ollut itsessään sovelias paimentehtäviin. 


Vaan kun vihollinen tuli ja istutti himon siemenen ihmisen 
sydämeen, niin tuo himoitseminen tuli hänessä vallitse raksi 
voimaksi, että hän täällä ei ole voinut ohjata itseänsä vielä 
vähemmin muita, niinkuin hyvä olisi ollut, vaan hän hairahtui 
pahaan, hän joutui pois oikealta tieltä synnin teille. Hän lan- 
kesi pois Jumalan tuntemisesta. Hän lankesi valkeudesta pi- 
meyteen. Hänen silmänsä tulivat synnin sokaisemiksi — eikä 
sen jälkeen ole hänellä itsessään valkeutta ollut. Hän on pimi- 
tetty. Ja näin on ihminen olennoltansa synnillä niin pimitetty, 
ettei hän voi eikä tiedä itseänsä ohjata. Hän ei tunne tietä. 
Hän ei osaa kotiin. On siis kelvoton paimeneksi, vaan sovelias 
lampaaksi. 

Toiselta puolen tuo lammas, kun me sitä katselemme, on 
lempeä. Se on nöyrähenkinen, alistuu. Ja Jeesuksesta sanoo 
profeetta että Jeesuskin oli täällä ajassa niinkuin lammas. Ja 
sen vuoksi ei meidän tarvitsekaan tuota vertauskuvaa ollenkaan 
hävetä, sillä itse Jumalan poikakin alistuu samallaiseen ase- 
maan, kuin lammas. Profeetta sanoo hänestä, ettei hän suu- 
tansa avannut; niinkuin Karitsa, joka keritsijänsä käsissä vai- 
kenee, niin ei hänkään avannut suutansa. Samalla tavalla on 
ihminen täällä ajassa Jeesuksen Kristuksen seuraajana nöyrä, 
alhainen. Hän on täällä ajassa muiden johtoon taipuvainen. 
Katselkaamme lähemmin, ketkä ovat sitte noita lampaita? Jos 
me ihmiskuntaa yleisesti tarkastelemme, onko heidän keskuu- 
dessaan niitä, jotka ovat muiden johdettavina, niinkuin lam- 
paat, niin huomaamme, ettei ole paljonkaan vertauskuvaamme 
soveltuvia. Sillä lammas osoittaa päinvastaista mielialaa. Se 
on nöyrä ja alhainen. Tämän perustuksella me huomaamme, 
että kun Jeesus sanoo Pietarille: *ruoki minun karitsojani, 
kaitse minun lampaitani”! ei hän tarkoita kaikkia maailman 
ihmisiä, vaan hän tarkoittaa ainoastaan niitä, joilla on opetus- 
lapsen mieli. Ihmiskunta jaetaan kahteen suureen osaan, ni- 
mittäin pakanoihin ja kristityihin. Kristityitä ovat ne, jotka 
ovat pyhän kasteen kautta sirretyt Jumalan valtakuntaan. 
Nämä ovat niitä, jotka ovat puettuja sillä puvulla, mikä Juma- 
lan lapsilla on. Niiden keskuudessa' on siis Pietarin työala 
kun hän käskee häntä kaitsemaan ja ravitsemaan hänen lam- 
paitansa. Ja tällä kerralla Jeesus kutsuu Pietarin ja kyselee 
häneltä kolme eri kertaa ikäänkuin virkavalaa. Ja tämän virka- 
valan kautta tahtoo Pietari nyt antautua Jeesuksen palveluk- 
seen, niiden kaitsijaksi, jotka ovat Jeesuksen lampaita ja ka- 
ritsoja. 


Katselkaamme nyt. lähemmin sitä valmistustapaa, jolla Pie- 
tari valmistettiin tehtäväänsä, niin voimme samalla vmmärtää 
ja antaa arvoa sille valmistautumiselle, jota sielun paimenilta 
vaaditaan, jota valmistusta useastikaan ei suuriarvoisena pidetä. 
Jumalan asia on täällä ajassa annettuna syntisten, heikkojen 
ihmisten hoitoon. Pietari oli yksi sellaisista. Hän juuri vähää 
ennen oli luullut itsensä voimakkaaksi, lujaksi. Hän oli tuon 
koulunsa viime aikoina vakuuttanut opettajallensa, että minä 
seuraan Sinun ja Sinun opetuksiasi vaikka minun pitäisi mennä 

kuolemaan. Kuitenkin täytyi tapahtua profeetan ennustuksen 
toteutuminen. *Minä lyön paimenta ja lampaat laumasta pi- 
tää hajoitettaman.” Kun Jeesus otettiin kiinni Getsemanen 
yrttitarhassa, niin kaikki pakenivat. Pietari piilotteli. Hän 
seurasi jälessä ylimmäisen papin kartanoon ja siellä tapahtui 
kauhea asia. Jeesus oli ennustanut, sanonut Pietarille, että tänä 
yönä ennen kuin kukko kahdesti laulaa, sinä kolmasti minut 
kiellät. Ja niin tapahtuikin. Pietari lankesi. Hän kielsi mes- 
tarinsa. Hän ei tohtinut ihmisten edessä tunnustaa olevansa 
Jeesuksen seuraaja ja opetuslapsi. Palvelustyttökin, ylimmäi- 
sen papin pihassa peloitteli häntä. Hän ei tohtinut tuon yksin- 
kertaisen ihmisolennon edessä tunnustaa mestariansa. Jeesus 
tiesi tämän edeltäpäin. Hän katsoi Pietariin ja tuo katse vai- 
kutti hänessä synnintunnon, totisen parannuksen. Hän vuodat- 
ti katumuksen katkeria kyyneleitä ja tämän jälkeen tuli esille 
Pietarin virkaan vihkiminen. Nuo koulupäivät olivat kallis- 
arvoiset päivät Pietarille, vaan lopuksi täytyi tulla sellainen 
kohta esille, että Pietarin täytyi huomata: en minä mitään ole, 
minä olen heikko ihmisolento. Pietarilla nimittäin oli täydel- 
linen itseensä luottava ja ehkäpä ylpeähenkinen luonne. Sen 
täytyi tulla murretuksi alas, karsituksi hänestä pois, jotta hä- 
nestä tulisi kelvollinen Herran Jeesuksen ylösnousemisen to- 
distaja. 


Nämät asiat olivat Jeesuksella mielessä kun Hän noustuaan 
ylös kuolleista ilmestyi opetuslapsilleen Genetsaretin järven 
rannalla. Jeesus tarjosi heille siellä ravintoa, leipää ja kalaa, 
joka oli hiilillä paistettu. Ja kun he olivat näin einehtineet, 
otti Jeesus tuon vanhan asian esille. Hän kysyi Pietarilta: sinä 
kieltäjä Pietari, mikä on sinun suhteesi minuun? Nyt on aika 
lähestymässä, jolloinka minä olen menevä ylös isäni luo. Nyt 
on se aika tullut, jolloinka sinun on otettava virka vastaan 
tai hyljättävä se, sen vuoksi hän kysyi Pietarilta: **Simon Joo- 
naan poika, jn.e — — — —” Ensimäinen tehtävä siis on 
Jumalalla, kun Hän valitsee jonkun Jeesuksen ylösnousemisen 
todistajaksi, kasvattaa oppilasta siihen määrään, että rakkaus 
Jumalaan hänessä ilmenisi. Rakkaus onkin kaikkein suurin 
lahja mitä ihminen täällä ajassa voi saavuttaa ja niin on Pie- 
tarinkin tehtävä vala Jumalan edessä, josko hän rakastaa Jee- 
susta. Pietari vastaa ja sanoo: *Herra sinä j.n.e. — — — —. 


Ja Jeesus antaa hänelle tehtävän: ruoki katritsojani! Mahdol- 
lisesti Pietarin ajatukset olivat tuossa joku päivä sitte tapah- 
tuneessa asiassa, jolloinka hän sanoi, minä en tunne tuota 
miestä, josta puhutte. Jeesus kysyy häneltä toisen kerran, Si- 
mon Joonaan poika j.n.e. — —”, Ja hän vastaa hä- 
nelle, rakastan Herra, sinä — — — —”. Jeesus sanoo hänelle, 
kaitse lampaitani! Tähän ei vielä asia jäänyt. Pietarin sydä- 
messä ovat ne entiset muistot, ne lankeemuksen ajat. Ja sen 
vuoksi Jeesus sanoo Pietarille vielä kolmannen kerran, Simon 
Joonaan poika j.n.e. *, Ja Pietari tuli mur- 
heelliseksi että hän kolmannen kerran sanoi hänelle *pidätkö 
minua rakkaana ja vastaa hänelle, Herra sinä j.n.e. — — — — 
— —”. Nyt Jeesus sanoo hänelle, ruoki lampaitani! Kolme 
kertaa tehdään sama kysymys, niinkuin kolme kertaa oli en- 
nenkin tehty sama kysymys. 








Palvelijat ylimmäisen papin pihalla olivat kysyneet Pietarilta 
kolme kertaa, tuunnustaako hän Jeesuksen, rakastaako hän 
häntä ja hän oli joka kerta kieltänyt. Jeesus teki kolme kertaa 
nuo samat kysymykset ja me näemme, että Pietarin mieli oli 
muuttunut. Hän sanoo: minä rakastan sinua. Ja niin hän 
sai Jumalalta tuon kalliin tehtävän tulla sielujen paimeneksi. 
Meidän päivinämme Pietarin asemassa olevat henkilöt saavat 
opetusta. Heitä kasvatetaan Jumalan sanassa, jotta rakkaus 
Jumalaan heissä vahvistuisi. 


Väitetään joskus, että Jumalan sanansaarnaaja ei tarvitse 
koulua. Jos hän on kerran oppinut omistamaan syntien an- 
teeksiantamusta Kristuksessa, oppinut rakastamaan Jeesusta, 
niin hän on silloin valmis. Kun Jeesus kutsui nämä opetus- 
lapsensa ja sanoi heille jokaiselle: *seuraa minua ja he lähtivät, 
niin silloin jo oli rakkautta Jumalaan, oli rakkautta Jeesuk- 
seen. Kuitenkaan tuo rakkaus ei kestänyt, sillä Pietari lankesi. 
Tarvitaan enemmän, vaaditaan kokemusta Herran seuraami- 
sessa ja sen vuoksi Jeesus antoi opetuslapsillensa kolmen vuo- 
den koulun ja opetuksen päättäjäisiksi tahtoi valalla heidät ot- 
taa tähän virkaan. Samalla tavalla tehdään nykyiseen aikaan. 
Me tarvitsemme saada sellaisia opettajia, jotka ovat olleet kou- 
lussa, joilla on tietoa siitä mitä Jumala on tehnyt, tietoa luon- 
nontieteessä, tietoa kansojen historiassa, tietoa kaikesta, mikä 
Jumalan työhön kuuluu; sillä jos luontoa tutkitaan, niin me 

voimme Jumalaa tulla tuntemaan, sillä Hänen työnsä todistavat 
Hänestä. Ja niin on meidänkin aikanamme Jumalan sanan- 
mukaisesti vaatimuksena että — Pietarin asemaan vihittävän 
henkilön täytyy olla koulukasvatusta saanut. Muussa tapauk- 
sessa, jos me vihimme virkaan, me toimimme vastoin Jumalan 
tahtoa. Toiselta puolen, onko sitte tuo koulu ainoa, jota tar- 
vitaan. Ei. Ulkonainen tietoisuus Jumalan sanasta, luonnon- 
tieteessä ja kaikesta siitä, missä Jumalan töitä tutkitaan, ei ole 
kylliksi. Pietarilla oli tieto siitä. Hän tiesi Jeesuksen työt. 
Hän oli nähnyt, mitä Herra teki. Hän oli tunnustanut Jeesuk- 
sen, vaan siitä huolimatta hän lankesi. Sillä häneltä puuttui 
vielä yhtä. Pietari ei osannut vielä täysin saarnaansa ja siihen 
piti saada Pyhän Hengen valkeus. Pyhä Henki oli opettava ja 
ohjaava heitä kaikkeen totuuteen. Ja sama Pietari helluntai- 
päivänä, jolloinka Pyhä Henki vuodatettiin opetuslasten päälle 
ja kaiken lihan päälle, piti ensimäisen saarnansa. Jeesuksen 
ylösnousemisen todistajana. Ja tällöin oli hän valmis. Pelko 
oli poistunut ja rakkaus Jeesukseen yksin oli hänen sydämes- 
sään kirkastunut.. Hän tahtoi seurata Jeesusta ja mainitaan 
että ensimäisen saarnan vaikutuksesta noin 3000 sielua kääntyi, 
kastettiin, liittyivät Jumalan seurakuntaan. Nyt tuli hänelle 
paimentyötä. Tässä oli hänellä lauma, jota Jumala oli valin- 
nut hänen hoitamaan ja ohjaamaan. Tässä oli hänellä seura- 
kunta, jota piti ruokkia, ravita ja kaita. Tällä tavalla Jumala 
oli valmistanut Pietarin ja valmisti hänelle tehtävän. Me näem- 
me että saarnavirkaan tullaan tuota yhtä tietä. Siinä tarvi- 
taan tietoa, siinä tarvitaan sivistystä, Jumalan sanan tuntemista. 
Mutta ennen kaikkea siinä tarvitaan Jumalan Pyhän Hengen 
valkeutta. Jos jollakin ihmisellä ei olisi Pyhää Henkeä, kuinka 
hän voisi saarnata. Kuinka hän voisi kansaa opettaa. Kuinka 
hän voisi sieluja ravita ja paimentaa, Jeesuksen lampaita eksyk- 
sistä kotia saattaa? Se olisi mahdotonta, sillä ilman Jumalaa ja 
Pyhän Hengen johtadusta me emme voi mitään. 

Kolmas kohta oli minkälaisen palkan oli Pietari työstänsä 
saapa ja hän mainitsee: *Totisesti, totisesti —— — — — kun 
sinä olit nuori, j.n.e. — — X 





Jeesuksen seuraajana sai Pietari paljon kärsiä. Jeesuksen 
ylösnousemisen todistajana häntä vainottiin, pilkattiin, häväis- 
tiin. Historia kertoo että tämä sama Pietari Neeron vainon 

aikana joutui marttyyrikuolemaan. Hän ei olisi siihen tahto- 
nut, vaan toinen vyötti hänet ja vei hänet siihen. Maallisesti 
katsoen ei siis Pietarin asema ollut kadehdittavaa, iloista, on- 
nellista. Mitenkä on asian laita. Onko Herran saarnamiehen 
täällä ajassa oltava siis näin, kuin Pietari oli? Jeesuksen ope- 
tuslapsien joukosta useat joutuivat marttyyrikuolemaan. Vaan 
oli siinä niitäkin, jotka saivat ranhuuden päiviinsä asti saarna- 
ta Jumalan sanaa, iloita siitä, minkä Jumalan sana vaikutti 
kuulijain keskuudessa. 

Tässä kerrotaan eräästä toisesta opetuslapsesta, nimittäin 
Johanneksesta, joka ei hienotuntoisuudesta tahdo omaa nimeän- 
sä mainita, vaan kertoo siitä oppilaasta, jota Jeesus rakasti 
ja joka ehtoollisessa nojasi Herran rintaa vastaan. Johannes 
eli vanhaksi ja Herran seurakunta, jota hän oli johtamassa, piti 
häntä suuressa arvossa, kunnioitti häntä. Tämä opetuslapsi oli 
ainut, joka tällaiseen asemaan tuli. Me emme tiedä, josko hä- 
nellä oli maallista hyvyyttä ja missä määrin, vaan sen me tie- 
dämme, ettei häneltä mitään puuttunut. Ja nyt Pietarin vir- 
kaan asettamisesta ja samalla muitten opetuslasten virkaanaset- 
tamisesta tuli Pietarin mieleen kysymys Jeesukselta että Herra 
mitenkä tämän käy, tämän Johanneksen ja Jeesus sanoo hä- 
nelle, että jos tahtoisin "että hän j.n.e. — — — — — JA 

Erilaiset ovat siis elämän kohtalot Herran saarnamiehilläkin. 
Apostolien ajasta saakka meidän päiviimme on ollut niitä, joita 
toinen on vyöttänyt ja vienyt kuhun he eivät tahtoneet. Herran 
evankeliumin julistajia on rääkkäämällä, kiduttamalla sur- 
mattu. He ovat saaneet verellänsä todistaa Jeesusta Kristusta. 


Pietarin kuolemasta sanotaan että *hänen piti kirkastaa Ju- 
malaa” ja saarnamiehet, jotka ovat meidän päivinämme veritodis- 
tajina saaneet ajasta siirtyä, hekin ovat saaneet kirkastaa Juma- 
laa. Marttyyrin veri on kirkon siemen. Ja tämän voima ei ole 
vielä vähentynyt. Jumala tahtoo meille näyttää, että hänen 
sanansa saarnaajat ovat hänen kädessänsä. Ne ovat hänen työ- 
väkeänsä ja saamme vielä sanoa, ne ovat hänen lampaitansa, 
joiden suhteen hän voi tehdä, niinkuin hänen viisautensa osoit- 
taa. Yhdelle hän antaa yhtäläisen, toiselle toisellaisen osuuden. 

Uskaltaisinko toivoa, että täällä olisi yksi nuori mies, joka 
antautuisi Jeesuksen Kristuksen sanan julistajaksi. Niin, tällä 
tiellä ei tarvitse ajatella sitä että me olemme varmoja tulevai- 

suudestamme täällä ajassa, että meille on taattu maallinen elä- 
mä, että me saamme mitä tarvitsemme. Sillä meidän aika- 
nammekin Herran sanan saarnaajat saavat kärsiä pilkkaa, vai- 
noa, häväistystä. Ja jos totisesti ei olisi ulkonainen maallinen 
laki, joka suojelisi meitä, niin tahtoisin sanoa että meidän maal- 
linen elämämme ei mitään merkitsisi täällä. Ja voi tulla sel- 
lainen aika, että maallinen laki ei enää suojele, että Jumalan 
laki poljetaan kaikki mutaan ja lokaan jalkain alle ja Herran 
Jeesuksen Kristuksen todistajat viedään surmattavaksi. Tätä 
ei kuitenkaan tarvitse peljätä, sillä jos Herra on meidän pai- 
menemme ei meiltä mitään puutu. Meidän maallinen asemam- 
me on Herran kädessä ja Hän antaa meille mitä me tarvitsem- 
me. Jos me vaellamme köyhyydessä täällä ja kurjuudessa ja 
puutteessa, sittekään ei meidän tarvitse epäillä ja ajatella että 
tuo tehtävä on liian halpa-arvoinen. Ja jos meidän maallinen 
asemamme olisi parempi täällä Herran saarnamiehinä, niin 
meidän ei tarvitsisi ajatella että me olemme tuon hyvyyden 
ansainneet, se on sentähden tullut, kun minun tehtäväni on 
niin kallis; ei; nämät ovat kaksi eri asiaa, maallinen hyvin 
vointi ja tuon viran arvo. 


Jumala on sanonut: *etsikäät ensin Jumalan valtakunta j.n.e. 


””, 





Nämät Jumalan lupaukset ne va- 
kuuttavat meille tämän toiminnan arvosta. Voi kuinka ihana 
on marttyyrin kruunu. Jumala antaa hänen omillensa, jota hän 
antaa täällä jo meidän uskossa katsella. Kuinka ihana ja siu- 
nattu on Pietarin elämä ollut. Jos me olemme maallisesti vä- 
häosaisempia, siitä ei pitäisi meidän huolehtia, vaikka ihminen 
on olennoltaan sellainen, jos hän on pappi tai maallikko, että 
hän pyrkii murehtimaan maallisesta elämästään ja tuloistansa. 
Jumala tahtoo osoittaa meille että saarnata Jumalan sanaa ja 
julistaa evankeliumia, on Herran työtä. Ja jos sinä ystäväni, 
olisit sellaisessa asemassa että voisit antautua Kristuksen palve- 
lijaksi kaitsemaan ja ravitsemaan ihmissieluja, älä pelkää an- 
tautua sille tielle. Meillä on Herra meidän puolellamme ja 
todistaa myös että jos Herra on meidän puolellamme, niin ei 
voi meille silloin mitään pahaa tapahtua. Tämän viran arvo 
on siinä suhteessa kylliksi suuri ja toiselta puolen jokainen 
kuulija, joka on Jeesusta Kristusta seuraamassa, hän osaa kyl- 
lin pitää Jeesuksen evankeliumin julistusta arvossa. Jumalan 

sanan saarnaajat ovat maailman puolelta vihatuita, vaan usko- 
vaiset rakastavat heitä. Ja kun Jumalan rakkaus saa kuulijois- 
sa herättää myötätuntoisuutta ja jumalallista paimenmieltä ole- 
maan heidän opettajiensa kanssa hyvällä ja pahalla säällä, niin 
tuo ilahuttaa heitä. 

Ihmiset, jotka Jeesusta seuraavat, silloin kunnioittavat opetta- 
jiansa, ovat heille kuuliaisia, ovat heidän johdettavinansa. Jee- 
sus on ylipaimen, joka on meidän johtajamme, ja ne, jotka 
hän on täällä evankeliumin saarnaajan virkaan vihkinyt, ne 
ovat hänen palvelijoitansa, joiden kautta hän tekee tuota pai- 
mentyötä. — Saarnaaja on ikäänkuin varastohuoneen hoitaja. 
Hänellä on avaimet. Hän aukaisee varastohuoneen ovet. Tuo 
tavara ei ole hänen omaansa, vaan hänellä on oikeus jakaa siitä 
muille. Hän on Jumalan talouden ja Jumalan armon aarteiden 
sanan ja sakramenttein hoitaja. He jakavat niistä ihmisille. 
Tämä osoittaa kuinka paljon on Jumala syntisille ihmisille to- 
della uskonut. Jos joku asettuu sille tilalle, joka ei hänelle 
kuulu, hän saa silloin suuren edesvastuun itsellensä. Ihminen, 
joka ylpeydessään asettuu Jumalan sanan saarnaajan paikalle, 
hän ei ole Jumalan kutsuma eikä valmistama. Ei hän ole kou- 
lua käynyt. Se kuuluu siihen. Ja toiseksi hän voi ylpeillä siitä 
hengestä, joka hänellä on. Me tiedämme, että se on väärä. 
Jumala ohjaa meitä ja antaa meille tässä tärkeässä asiassa neu- 
voja. Hän opettaa meitä näkemään, että Jumalan sanan saar- 
naajilla on kallis tehtävä. He ovat asetetut tänne hoitamaan 
Herran kalliisti lunastettua laumaa, pannut ravitsemaan niitä, 
jotka ovat pyhän kasteen kautta tulleet Jumalan valtakunnan 
lapsiksi ja erittäinkin niitä, jotka ovat uskossa Jeesukseen Kris- 
tukseen, ovat opetuslapsen mielellä. Niinkuin Jumala on suuri, 
niin hänen työnsä ovat suuret ja niinkuin Jumala on kunnioi- 
tettava, niin hänen työnsä ovat myös kunnioitettavat. Paljon 
on niitä, jotka halveksivat saarnavirkaa, vaan me näemme että 
Jumalan siunaus ei ole sitä: tietä saavutettavissa. Kuuliaisuus, 
nöyryys, Jumalan sanan saarnaaminen, ne kuuluvat Jeesuksen 
opetuslapsille edelleenkin. Tässä ei tarkoiteta sitä, että meidän 
pitäisi olla sokeita seuraajia, vaan sillä tarkoitetaan, että mei- 
dän tulee olla Jumalan Hengen valkeuden valitsemia, Jumalan 
seuraajia, jotka ymmärrämme seurata Jeesusta tuota hyvää 
paimenta, joka vie meidät vihdoin ijankaikkiseen elämään. Ja 
vaikka olemme sanankuulijoita, meillä on tehtävää paimen- 

työssä, ennen kaikkea siten, että me olemme opettajallemme 
kuuliaiset, rukouksessa olemme hänen seuraajiansa,rukouksessa 
tuemme sitä työtä, jota hän tekee ja rukouksessa kannamme 
hänen heikkouttaan Jumalan tykö. Tällä tavalla me teemme 
paimentyötä. Ja toiselta puolen on paimen tehtävä jokaiselle 
kuuluva siinä suhteessa, että me olemme oman perhekuntam- 
me keskuudessa paimenia. Perheen isän tehtävänä on kaita sitä 
perhekuntaa, joka hänen ympärillään on, jotta Jeesus Kristus 
saisi olla heidänkin paimenensa ettei vihollinen saisi riistää yh- 
tään perheen jäsenistä Kristuksen laumasta ja johdattaa heitä 
pimeyden tielle. Ja näin on paimenen tehtävä Herran seurakun- 
nassa hoitaa, kaita ja ravita Jeesuksen Kristuksen opetuslapsia, 
niitä, jotka ovat Jeesuksen omia. Jumala saakoon edelleen ar- 
mossansa siunata tätä seurakuntaa ja sen paimenta! Amen. 

THE IDEALS OF THE YOUNG PEOPLE'S 
CHRISTIAN ASSOCIATION. 


Since the establishment of the Finnish Lutheran Church in 
Astoria forty years ago, the Young People's Christian Associa- 
tion has played a very important part in the progress of the 
church. It has taught its members the fundamental principles 
of true Christian living, which are essential in the life of every 
sincere follower of Jesus. It is here that most of our present 
church members have been impressed with the ideals of 
Christianity. 

The ideals of the young people in those earlier days of the 
church are the ideals of the young people today. The purpose 
of the society has been to awaken and develop in its members 
a true Christian life; to raise and ennoble their friendship for 
each other; and prepare them for the work of God's Kingdom, 
both in the congregation and out. It has brought the young 
people to a closer understanding of what they can find in the 
church of God; it has held these young men and women to a 
faith and trust in Him. These are the ideals toward which we 
have strived. 

At times the work among the young people has undoubtedly 
seemed discouraging. We have often fallen far short of our 
ideals. We have not always seen immediate results of our 
work. These discouragements, however, have only helped us 
to make a greater effort in our next undertaking. 


There is no need for discouragement. With a faith in God, 
and a determination to win, the Young People's Christian As- 
sociation can and will accomplish much for the Kingdom of God. 


A. S. and H. S. 

VIIMEISTEN AIKOJEN MERKKEJÄ. 


Meillä niin vähän puhutaan ja kirjotetaan viimeisten aikojen 
merkeistä ja Herran toisesta tulemisesta, ettei voi muuta kuin 
suuresti ihmetellä sitä seikkaa. Ja kuitenkin raamatun ennus- 
tukset viimeisistä ajoista ja sen merkeistä kulkevat sivuitsem- 
me aivan kuin panoraamakulkue kuvissa. Syy kai lienee siinä, 
ettemme kristittyinäkään odota Yljän tuloa, vaan Yljän vii- 
pyessä olemme käyneet uneliaiksi ja ehkäpä pelkäämmekin 
ajatella koko asiaa, siksipä niin harvat meistä ovatkaan valmiit 
otettaviksi *Häntä vastaan yläilmoihin”. Seurakuntain opet- 
tajatkin näyttävät pysyvän aivan välinpitämättöminä tästä, niin 
äärettömän tärkeästä evankeliumin osasta. Pelkäävät ehkä 
tulevansa väärin ymmärretyiksi tämän maailman lasten tahol- 
ta. Tuomiosunnuntaina vain uskalletaan siitä jotain puhua. 
Oi että Herra saisi herättää meitä kaikkia näkemään mitä mei- 
dän rauhaamme Jumalan kanssa soveltuu ja että me nostai- 
simme uneliaat silmämme ylös, ottamaan vaaria ajan mer- 
keistä. 

*Siihen aikaan nousee Mikael se suuri ruhtinas, joka seisoo 
sinun kansasi lasten puolesta. Ja se on oleva ahdistuksen aika, 
jommoista ei ole ollut sen jälkeen siitä saakka, kun ihmiset 
rupesivat olemaan. Sillä ajalla pelastetaan sinun kansasi, jo- 
kainen, joka löydetään kirjaan kirjoitetuksi.” (Dan. 12: 1.) 

Historia tuskin tuntee sellaista ahdistuksen aikaa, mikä mo- 
nella paikalla maapalloa näinä viime vuosina on vallinnut. 
Esim. tapahtumat Japanissa, joista juuri näinä päivinä olemme 
lukeneet sanomalehdissä. Matteuksen 24: 7 luemme: Sillä 
kansa on nouseva kansaa vastaan, valtakunta valtakuntaa vas- 
taan, ja on oleva nälät ja rutot ja maanjäristykset seutu seu- 
dulta.” Eikö tämä kaikki ole aivan kuin jokapäiväinen ohjel- 
ma. Tuonnoin oli Kiinassa nälkä ja maanjäristykset. Sanottiin 
eräänkin kaupungin, jossa oli noin 300,000 asukasta, maan 
ratketessa painuneen maan tulisiin uumeniin, kuten muinoin 

Kooran kapinassa. Eilen oli Etnan purkaus ja Venäjän nälän- 
hätä, tänään on Keski- ja Etelä-Europan nälät ja surkeudet. 
Saman Matt. 24: 8 sanotaan: Mutta kaikki tämä on synny- 
tystuskien alku.” Ja 9:s: *Silloin teidät annetaan vaivaan 
ja he tappavat teitä, ja te tulette kaikkien kansojen vihattaviksi 
minun nimeni tähden.” 


Pian siis saavat Jeesuksen nimen tunnustajat kärsiä vaivaa 
ja: marttyyrikuolemankin Hänen nimensä tähden. *Ja monta 
väärää profeettaa nousee, ja he eksyttävät monta.” Onkohan 
mitään suurempaa väärää profeettaa kuin on tuo uusi juma- 
luusoppi, joka tahtoo repiä rikki koko raamatun ja jumalan- 
sanan, poistaa siitä kaikki yliluonnollisen, kuten ihmeet, Va- 
pahtajamme neitseestä syntymisen, lunastus- ja sovitusopit y. m. 
— Paavalin toisessa kirjeessä Tessalonikalaisille, sen 2:ssa lu- 
vussa, missä myöskin puhutaan Herran tulemuksesta, sanotaan, 
että Herran tulemus ei tapahdu ennen kuin vasta sen perästä, 
kun luopumus on tapahtunut, ja kun se *laittomuuden ihminen 
on ilmestynyt, tuo kadotuksen lapsi, tuo vastustelija, joka ko- 
rottaa itsensä yli kaiken, jota jumalaksi tai jumaloitavaksi ni- 
mitetään ja asetaksen Jumalan temppeliin, ja julistaa olevansa 
Jumala.” Kuka ei tuntisi tuota laittomuuden ihmistä jo lähes 
kaikilla aloilla! Sen henki hallitsee ympäri avaran maailman 
kaikissa kansankerroksissa, pohjia myöten. 


Luopumus sitten. Luopumus Jumalasta ei koskaan ole ollut 
niin suuri kuin juuri tänään. Lähes kokonaisia kansankerrok- 
sia luopuu kaikkialla, syystä että ovat omaksuneet laittomuu- 
den hengen, sillä kukaan ei voi palvella kahta herraa. Ja ei- 
köhän ihmispalvonta myöskin ole jo kokolailla profetian lau- 
sunnon mukainen. Suurmiehiä jumaloidaan, ja jollakin taholla 
julistetaan jo suoraan, että ihminen se onkin vain jumala, ja 
taivaan Jumala ei heidän taholtaan saa ylistystä eikä kunniaa. 
Kirkot maailmallistuvat. Luennot ja politiikka, ristin saarnan 
sijasta, kaikuu useimmissa kirkoissa, ainakin täällä Amerikassa, 
yli koko maan. Juutalaiset, muinoinen Herran kansa, palailee 
jo Palestinaan, ja jollei vielä sen enempää, niin kuitenkin kiu- 
kun sijasta he jo ihailevat ja ylpeilevät Jeesuksesta suurena 
miehenä ja juutalaisena. *Totisesti sanon teille, tämä suku- 
kunta ei katoa ennenkuin tämä kaikki tapahtuu.” — Tässäkin 
todistus siitä, että Hänen sanansa ovat totuus, sillä juutalaiset 

yhä elävät. — *Tuhatvuotinen valtakunta” on meidän kirkol- 
lemme vähemmän tuttua, siitä ei useasti mainita, ja monet 
sen ehkä pitävätkin vain mielikuvituksen tuotteena. Johannes 
näki sen kuitenkin, ja Vanhan Testamentin profeettain kirjoi- 
tuksissa ilmenee se useissa paikoissa. Vaan ehkäpä syy on 
ollut siinä, että nämä asiat ovat olleetkin *lukitut”. Sillä Dan. 
12: 4 sanotaan: *Ja sinä, Daniel, sulje nämä sanat ja lukitse 
tämä kirja sinetillä lopun ajaksi: useat sitä tutkivat ja ymmär- 
rystä karttuu.” Ja 9:ssä värsyssä, kun Daniel pyytää selvitystä 
näyilleen, sanotaan: *Mene, Daniel, sillä ne sanat ovat suljetut 
ja sinetillä lukitut lopun ajaksi. Monta puhdistetaan, kirkas- 
tetaan ja koetellaan, ja jumalattomat tekevät jumalattomuutta, 
eikä yksikään jumalaton ymmärrä, mutta taitavat ymmärtä- 
vät.” — *Mutta sinä, mene siksi kun loppu tulee; ja sinä olet 
lepäävä ja sitten nouseva sinne osaasi päiväin lopulla.” 

Pyytäkäämme mekin tutkia näitä asioita rukouksen hengessä, 
niin ehkä meillekin karttuisi tietoa ja ymmärrystä valvomaan 
ja odottamaan Yljän tuloa, sillä sinä hetkenä kun ette luule, 
tulee Hän”. 

— — mi. 

